text:
15 Awor bon, algun hòmber a bini for di Hudea i a kuminsá siña e rumannan: “Si boso no laga sirkunsidá boso segun Lei di Moises, boso no por haña salbashon.”2 Ma despues ku tabatin basta desakuerdo i diskushon entre nan i Pablo ku Bárnabas, e rumannan a apuntá Pablo, Bárnabas i algun otro ruman pa bai serka e apòstelnan i e ansianonan na Herúsalèm pa papia tokante e punto di diskushon akí.3 Anto despues ku e kongregashon a kompañá nan un distansia, e hòmbernan akí a sigui nan kaminda i a pasa dor di Fenisia i tambe Samaria, i nan tabata konta e rumannan na plaka chikí kon hende di e nashonnan tabata kombertí, i nan tabata hasi tur e rumannan masha kontentu ku esei.4 Ora nan a yega Herúsalèm, e kongregashon, e apòstelnan i e ansianonan a risibí nan amablemente, i nan a bolbe konta tur e kosnan ku Dios a hasi pa medio di nan.5 Ma algun hende ku a bira kreyente i ku ántes tabata di e sekta di e fariseonan a lanta para i bisa: “Mester sirkunsidá nan i manda nan kumpli ku Lei di Moises!”6 Di manera ku e apòstelnan i e ansianonan a reuní pa konsiderá e asuntu akí.7 Awor bon, despues di basta diskushon, Pedro a lanta para i bisa nan: “Rumannan, boso mes sa ku for di kuminsamentu Dios a skohe ami for di entre boso, pa via di mi hende di e nashonnan por tende e palabra di e bon notisia i kere.8 I Dios, ku konosé kurason di hende, a duna prueba di su aprobashon, dunando nan spiritu santu, meskos ku el a duna nos tambe.9 I e no a hasi ningun distinshon entre nos ku nan; mas bien, el a purifiká nan kurason pa motibu di nan fe.10 Pues, pakiko boso ta pone Dios rabia awor dor di imponé un karga pisá riba lomba di e disipelnan? Un karga ku ni nos ni nos antepasadonan no por a karga!11 Di otro banda, nos tin fe ku nos lo haña salbashon pa medio di e bondat inmeresí di nos Señor Hesus, meskos ku e hendenan ei tambe ta kere.”12 Pedro a bisa esei i henter e multitut a keda ketu, i nan a kuminsá skucha Bárnabas ku Pablo, kendenan a konta nan di tur e milagernan i kosnan maravioso ku Dios a hasi pa medio di nan entre e nashonnan.13 Ora nan a kaba di papia, Santiago a bisa: “Rumannan, skucha mi!14 Simeon* a konta detayadamente kon Dios pa promé biaha a dirigí su atenshon na e nashonnan pa saka for di nan un pueblo pa karga su nòmber.15 I e palabranan di e Profetanan ta kuadra ku esaki, manera ta pará skirbí:16 ‘Despues di e kosnan akí lo mi bini bèk i rekonstruí e kas* di David ku a basha abou; lo mi rekonstruí su ruinanan i restor’é,17 pa e hendenan ku resta, huntu ku hende di tur nashon, esta, hende ku ta karga mi nòmber, por hasi esfuerso pa buska Yehova. Esaki ta loke Yehova ta bisa, kende ta esun ku ta hasi e kosnan akí18 i ku tabata konosí for di tempu antiguo.’19 P’esei mi ta haña ku no mester molestiá e hendenan di e nashonnan ku ta kombertí na Dios,20 ma skirbi nan i bisa nan pa apstené nan mes di kosnan kontaminá pa dios falsu,* di fornikashon,* di karni di bestia strangulá* i di sanger.21 Pues, for di tempu antiguo semper tabatin hende den tur stat ta prediká for di e bukinan di Moises ku ta kontené e mandamentunan akí, pasobra tur sabat den e snoanan tin hende ta lesa na bos haltu e kosnan ku el a skirbi.”22 Anto e apòstelnan i e ansianonan, huntu ku henter e kongregashon, a disidí di skohe dos hòmber for di entre nan i a manda nan Antiokia huntu ku Pablo ku Bárnabas. Nan a skohe Hudas, ku nan tabata yama Bársabas, i Sílas, hòmbernan ku tabata dirigí entre e rumannan.23 I nan a manda e hòmbernan akí ku e siguiente karta:“Boso rumannan, e apòstelnan i e ansianonan, ta manda kumindamentu pa e rumannan di Antiokia, Siria i Silisia ku ta di e nashonnan.24 Komo ku nos a tende ku algun ruman meimei di nos a hasi boso intrankil ku nan palabranan i a purba di konfundí boso alma, sin ku nos a duna nan ningun instrukshon,25 nos a yega na e desishon unánime pa skohe dos hòmber pa manda serka boso huntu ku nos rumannan stimá, Bárnabas ku Pablo,26 kendenan a riska nan bida* pa e nòmber di nos Señor Hesukristu.27 Pues, nos ta manda Hudas ku Sílas pa nan tambe por bisa boso ku boka e kosnan ku tin pará skirbí den e karta akí.28 Pasobra spiritu santu a yuda nos yega na e desishon pa no agregá mas karga riba boso, ku eksepshon di e kosnan nesesario akí, esta,29 sigui apstené boso mes di kosnan sakrifiká na dios falsu,* di sanger, di karni di bestia strangulá* i di fornikashon. Si boso evitá e kosnan akí kuidadosamente, lo bai bon ku boso. Tur kos bon!”30 Anto despues ku nan a despedí di e hòmbernan akí, esakinan a bai Antiokia, i einan nan a reuní e grupo grandi di disipel i a entregá nan e karta.31 Ora nan a les’é, nan a keda masha kontentu ku e palabranan di animashon.32 I komo ku Hudas ku Sílas mes tambe tabata profeta, nan a animá e rumannan ku vários diskurso i a fortalesé nan.33 Despues ku nan a pasa algun tempu einan, e rumannan a deseá nan bon biahe, i nan a bai bèk i a yega bon serka esnan ku a manda nan.34* ——35 Ma Pablo ku Bárnabas a keda Antiokia. Nan tabata siña hende, i huntu ku hopi otro hende mas, nan tabata deklará e bon notisia tokante di e palabra di Yehova.36 Awor bon, despues di algun dia Pablo a bisa Bárnabas: “Laga nos bai bèk bai bishitá e rumannan den tur e statnan kaminda nos a proklamá e palabra di Yehova pa wak kon ta ku nan.”37 Awor Bárnabas a insistí pa Huan bai huntu ku nan, esun ku nan ta yama Marko.38 Ma Pablo no tabata di akuerdo pa e bai huntu ku nan, ya ku anteriormente el a baha bai laga nan na Pamfilia i no a kompañá nan den e trabou.39 E ora ei a surgi un pleitu pisá entre nan, di manera ku nan a separá for di otro; Bárnabas a bai ku Marko, i huntu nan a nabegá bai Chipre.40 Pablo a skohe Sílas, i despues ku e rumannan a pidi Yehova mustr’é bondat inmeresí, el a bai.41 El a pasa dor di Siria i Silisia i a fortalesé e kongregashonnan.
Nota na pia di página
^ Un forma diferente di e nòmber Simon (Pedro). Wak nota riba Mat 10:2.
^ E versíkulo akí no ta aparesé den algun di e manuskritonan griego di mas antiguo. Ma e ta aparesé sí den algun otro manuskrito di Beibel i ta bisa lo siguiente: “Ma Sílas a haña ku tabata bon pa e keda einan; sinembargo, Hudas so a bai Herúsalèm.”


c: text/html

text:
AVA AIRWAYS A FIRMA AKUERDO DI 65 MION DOLER PA KUMINSA OPERA FOR DI REPUBLIKA DOMINIKANA
Miéntras ku na Kòrsou ainda nan ta den apelashon:
AVA AIRWAYS A FIRMA AKUERDO DI 65 MION DOLER PA KUMINSA OPERA FOR DI REPUBLIKA DOMINIKANA
WILLEMSTAD/ST.DOMINGO — Djarason dia 14 di desèmber 2016, AVA Airways Curaçao den personanan di Giovanni Atalita i Olivier Arrindell i Capital Partners den persona di Dan Smith a firma un akuerdo di 65 mion dòler pa invershon den lantamentu di e kompania di aviashon AVA Airways. Di e suma aki, no menos ku 20 mion dòler ta disponibel den un forma inmediato na fin di yanüari 2017 pa asina ei finalisá e proseso pa kuminsá operá for di Repúblika Dominikana.
E representante di AVA Airways Curaçao, Sr. Giovanni Atalita ta na Repúblika Dominikana e dianan aki, kaminda huntu ku Olivier Arrindell a reuní ku e representante di Capital Partners, esta Sr. Dan Smith, kaminda a finalisá e deal i a firma esaki.
Ku e deal aki, na komienso di 2017, AVA Airways lo finalisá su trayekto ku ya tin algun tempu andando na Repúblika Dominikana, kaminda e kompania di aviashon aki lo kuminsá operá pa no menos ku 15 pais den Karibe.
Un dje 15 destinashonnan aki lo ta Kòrsou, kaminda den e próksimo lunanan lo bai un petishon ofisial na outoridatnan aeronóutika sivil, kaminda e petishon ta keda hasi pa por baha riba nos Isla. Esfuersonan grandi lo keda hasi pa esaki sosodé den e promé mitar di otro aña, kaminda lo bai konosé buelonan inougural pa diferente destinashon.
Kontrali na loke lo tabata e deseo for di 2014 pa Kòrsou lo por a bira un base i krea sentenáres di kuponan di trabou, AVA Airways pa awor aki i te na momentu ku e logra di haña su permisio ekonómiko na Kòrsou, lo habri un ofisina chikitu, tuma apénas algun persona na trabou pa asina ei atendé ku benta di pasashi pa e destinashonnan ku e lo kubri.
E akuerdo aki di 65 mion dobar ku a firma ku Capital Partners i e 20 mion ku ta bini na disposishon inmediatamente den yanüari 2017, AVA Airways ta bai disponé di no menos ku 4 airbus 319-200, ku lo ta hopi kómodo i plasentero pa e biahero.
Ta bon pa informá ku e Team di Capital Partner ku tabata na Santo Domingo a drenta profundamente den e “business model” i konsepto di AVA Airways ku nan a kere aden for di un komienso i ta para 100% su tras.
Tambe unabes na Repúblika Dominikana, e team a reuní ku su E organisashon ku lo bai atendé ku Marketing i Branding pa AVA Airways. A papia riba e diferente aspektonan ku nan lo atendé pa e kompania di aviashon nobo aki tantu na Repúblika Dominikana, pero tambe e diferente destinashonnan ku e kompania lo bula. Lo tin kampañanan na Spañó, Ingles i Papiamentu.
AVA Airways na 2014 a hasi su aplikashon pa por kuminsá operá na Kòrsou, pero pa motibunan puro polítiko, no a logra esaki. Nos petishon ku na desèmber 2015 a keda rechasá ketu ta bi ta den apelashon i Sra. Minister Camelia Romer no tin fin di duna nos e dokumentonan ku nos Abogado mr. Chester Peterson a pidi.
Di otro banda, AVA Airways ku tin su kontaktonan ku e tin den mundu di aviashon i sigur na Estádos Unídos, ta na dispuesto pa yuda Minister Camelia Romer pa saka Kòrsou for di kategoria 1 di FAA. AVA Airways ta sigui kere den Kòrsou i nos ta sigur ku banda dje kompania eksistente, nos tambe tin derecho di eksistensia.
Atentamente
AVA Airways team
Potrèt 1. Aki por mira momentu ku Señoresnan Giovanni Atalita i Olivier Arrindell di AVA Airways tabata firma er akuerdo di 65 mion dòler ku Sr. Dan Smith di Capital Partners.
Potrèt 2: D.r.p.d. Dan Smith di Capital Partners, Olivier Arrindell i Giovanni Atalita, e último dos nan di AVA Airways, mustrando union na Santo Domingo.

robotstxt: allowed

filter: keep


text:
Mester reanuda lo que pasa a pasa pa por incluye y situacion actual y planifica la pa futura. Durante el último simulacro, publicacionnan internacional confirma informacionnan clave de DIARIO riba CITCO Aruba.
DIARIO Tamba ta bolbe na documentonan importante de instancianan oficial independiente de Aruba pa asina por presenta Aruba awe bista cla riba desaroyonan cu a conduci na 2018, y aña di crisis.
DIARIO a bolbe na y situacion de Aruba na 2014 ahora Hulanda ya tabata adverti seriamente pa y situacion financiero de Aruba. Una vez final, Hulanda a Bin Cu supervisión financiera más severa despues de confrontacionan politico entre Gobiernonan de Aruba y Hulanda.
Turismo para vacaciones y lugares de origen en el corazón de la riba turismo para Venezuela y menos importacion, manera y cifranan de Banco Central cu ta guia DIARIO den su investigacion, ta mustra.
A YAMA MILAGER CITGO A SCONDE EN CARA REAL
A septiembre de 2015, mundo financiero internacional se sorprendería cu e anuncio cu pais Aruba a yega na un acuerdo cu PDVSA pa rehabilitacion y refineria cu a cuminsa su historia como Lago.
Na 2015 y refineria tabata pertenecen na Valero, sin embargo, sin resultado.
Reacción mundial riba y acuerdo entre Aruba y CITGO, tabata mustra sorpresa a Aruba ante el futuro de la refinería del hombre de PDVSA sin placa way nan tabata mustra. Tabata "atada con efectivo", una de e nombernan duna na PDVSA, la compañía madre de CITGO.
Sí Venezuela mes a busca benta pa CITGO tabata pa motibo cu y tabata vendajes en propiedad en una merca pa asina por una región invertida del Caribe. Ya Venezuela tabatin debe big cu a haci cu ahora Aruba tabata negociada rehabilitación de CITGO, casos mita tabata guarantia de pago na y compañía estatal Ruso Rostnef.
Pueblo de Aruba no a ser poni na altura y relación real entre CITGO y PDVSA. Tur advertencia de exterior, incluido Reino, a ser contradeci cu y declaracionnan del Gobierno anterior cu ta un período nobo ta cuminsa pa Aruba.
REFINERIA MESTER A EVITA DESASTER
Loke no to ser bon splica na Aruba para 2015 tabata, cu y proyecto CITGO mester to yuda y pais genera fondos para la situación peligrosa produci pa y debe nacional.
Awor cu CITGO Aruba no a bira realidad, Pueblo de Aruba a cuminsa realisa kico a sosode. Na 2015, y situacion na Aruba en sigui empeora.
Supervisión financiera Hulandes a haci cu y fayo riba presupuesto a baha. Y situacion financiera de Aruba a sigui malo ya bira 82.2 porciento de e Produccion Bruto Nacional.
Den y resumen anual de la economía Aruba del Banco Central, "Estado de la economía", por tuma note cu economía después de 2015 depende de la realización del proyecto y del resultado del turismo.
Den y situacion aki y plan pa rehabilita refineria ta bin dilanti. La economía del país se reactiva en el centro de la ciudad y la rehabilitación se ejecutará en la realidad.
2016 ta anuncia su mes. Den y relato en el estado de la economía durante el primer trimestre de 2016 Banco Central ta trece dilanti y durante el lunes de 2016, turismo ta baha.
Aruba ta se enfrenta a un problema muy grave. Entrada de Gobierno ta baha. A buelta miho ta only posibel es realisa y proyecto de refineria.
En 2016, Aruba y el mundo de la información y el acuerdo entre CITGO y Aruba y el acuerdo entre Aruba y Venezuela, la CITGO del estado Venezolano, como filial de PDVSA.
Ta PDVSA y Gobierno Venezolano mester plantea y prome 100 Miyon Dollar riba mesa way CITGO ta pidi aunke en Aruba ta nenga y la relación directa entre CITGO Aruba y Venezuela.
2017: CRISIS TA BIRA REALIDAD
Relación de la instancia oficial con las ilustraciones de 2017, crisis de la realidad en la bahía de Aruba y la votación de la Bahía de Gobernación.
En relación con el futuro y el mercado local de 2017, el Banco Central publicó un índice de confianza pública. Por nota mas actividad económica, mas permiso pa construccion. Y relato describe un país en espera de reapertura di e refineria na 2018.
Y el déficit comercial aumenta. Hay un balance negativo de pa y balansa di pago.
"Como resumen, y la economía de un país se recupera y promueve en 2017.
Sinembargo, tenga en cuenta que debe mantenerse y conservar el carácter y la sostenibilidad del consumo y
Inversión y posicionamiento financiero del gobierno, y tendencia descendiente den reservanan.
Internacional de divisas, situación política de Venezuela, "Banco Central ta adverti.
Y situacion politica fragil ta ta hustamente y loke ta parce ta ta y final de un soño na 2018.
Y el presupuesto para 2018 se refiere a un gobierno nuevo y un medio ambiente en una situación financiera desastrosa.
Mester para eliminar y abrir y refineria por cifranan original. Es un milagro en 2014 en un sitio más peligroso.
Aruba mester to busca reemplaso pa turo venezolano cu a baha drásticamente den cantidad manera por un spera.
Aruba ta compara una aña 2019 durante cual y situacion en Venezuela dicidic kico lo pasa na Aruba. Den y situacion actual, CITGO ta busca una solucion y sigur no por obra a milager pa Aruba.
Manera expertonan internacional ta mustra yes no bin a change na Venezuela, CITGO ta na peliger. Algo cu tabata bisto na 2016 ahora está en el mundo a mustra cu e acuerdo de CITGO y Aruba tabata iresponsabel.


text:
Past Events
Events List Navigation
Presentacion di un coleccion di palabranan di antes poco uza
Presentacion di un coleccion di palabranan di antes poco uza Archivo Nacional Aruba tin e grato placer di invita e comunidad di Aruba, especialmente esnan interesa den nos dushi idioma di Papiamento y historia di Aruba en general pa un presentacion. E presentacion ta wordo duna dor di Sra. Lucia Kelly cu ta bai presenta un coleccion di palabranan di antes cu masha poco ta wordo uza. Cu e publicacion aki kier logra pa duna tur hende e oportunidad pa…Find out more »
Celebracion dia di Rey na ANA!
Diasabra dia 27 di april proximo, Dia di Rey e celebracion grandi lo tuma lugar na Archivo Nacional Aruba. Riba e dia aki nos di Fundacion Amigonan di Archivo kier trece e comunidad hunto pa den un forma festivo celebra e dia aki cu un evento cultural, educativo y deportivo pa grandi y chikito. E actividad aki ta wordo organisa den coneccion cu apertura di un exposicion di Archivo Nacional Aruba titula “Aruba den tempo di e Cleronan Hulandes”. Ta…Find out more »


text:
Pa hopi hende, ora cu nan yega pa prome biaha na Seccion di Asistencia di Urgencia, miho conoci como Prome Auxilio (Eerste Hulp) of Poli, nan ta cera conoci cu Hospital. Ki ora bo ta bay na Prome Auxilio y ki ora no? Hopi biaha ta masha dificil pa calcula esaki. Pa evita cu lo bo haya bo ta warda hopi innecesariamente, aki ta sigui informacion importante tocante Asistencia di Urgencia.
Cua pashent?
E Seccion di Asistencia di Urgencia taatende pashent cu:
-
a sufri un accidente, por ehempel, un accidente di trafico, un kemadura of un corta;
-
tin sintoma di malesa agudo, por ehempel, asma, alergia of atake di curason;
-
nan dokter di cas a manda pa interna/trata nan cu urgencia.
E pashentnan aki ta bin riba nan mes of ambulance ta trece nan.
Durante cada warda tin diferente enfermero specialisa y 1 of 2 dokter na Seccion di Asistencia di Urgencia. Dependiendo di e caracter y e gravedad di e kehonan, nan por haci un apelacion na e specialistanan indica.
Wardamento
Ora bo presenta na e loket di Seccion di Asistencia di Urgencia di Hospital, ta stipula con urgente bo necesidad di asistencia medico ta. Esun cu tin necesidad mas urgente di asistencia medico ta prome na turno. Dependiendo di e urgencia y e cantidad di pashent cu presenta, bo ta yega na turno lihe of menos lihe. E wardamento ora ta hopi druk por bira largo pa un pashent cu no tin tanto urgencia.
Seccion di Asistencia di Urgencia di Hospital ta pidi bo comprension pa esaki.
Bay bo dokter di cas prome
E nomber ta papia pa su mes: Seccion di Asistencia di Urgencia. E seccion aki en principio ta destina pa pashent cu mester trata cu urgencia. Pa evita wardamento hopi largo, ta consehabel pa semper bo puntra bo mes prome con urgente bo necesidad di asistencia medico ta. Miho ta pa prome cu tur cos bo tuma contacto cu bo dokter di cas of e dokter na warda. Den caso cu bo mester di asistencia di un specialista, bo dokter di cas of e dokter na warda lo manda bo cerca un cierto specialista na Hospital of pafo di Hospital.
Privacidad
Relaciona cu privacidad y trankilidad di e pashentnan cu ta den e Seccion di Asistencia di Urgencia, Hospital ta suplica bo pa limita bo acompañantenan na un solo persona.
E otro acompañantenan por keda warda den e sala di espera. Sa sosode cu ta pidi e acompañante pa warda un rato den e sala di espera, pasobra mester efectua un saminacion mas profundo. Den caso cu bo por bolbe bay cerca e pashent, un di e enfermeronan den servicio lo yama bo.
Pa mas informacion
Hospital Dr. Horacio E. Oduber, tel. 5874300 (pidi pa Spoed Eisende Hulp (SEH)). Habri 24 ora pa dia.
Insttuto Medico San Nicolas (ImSan), tel. 584 8833. Habri 24 ora pa dia.


text:
AZV ta stimula e prome liña di cuido. E dokter di cas ta un profesional medico cu a siña pa duna tratamento y cuido medico riba un tereno masha amplio mes incluyendo e guia pa personanan cu malesa cronico. Banda di esey, e dokter di cas ta un persona di confianza cu kende e pashent por consulta tur su sintomanan incluyendo su bienestar y of malesanan den famia. Esaki ta nifica cu tin hopi malesa cu e dokter di cas mes por trata.
Ora e dokter di cas haya cu ta necesario y cu e como bo dokter di cas no por yuda bo of no por yuda bo mas paso ta rekeri di cuido specialisa. Sin embargo, despues di e diagnostico of tratamento di e specialista, semper e pashent por bay bek na man di su dokter di cas pa sigui haya e cuido via su dokter di cas.
Awendia e mayoria di e dokternan di cas ta haci uzo di Traige. Traige ta e evaluacion di pashentnan den diferente categoria, na unda nan ta wordo clasifica segun e gravedad di e sintomanan, lesionnan y malesa. E (traige) ta wordo aplica na Spoed Eisende Hulp (SEH) di hospital y na e dokter di cas na warda pa por determina e urgencia di pashentnan cu ta yega. E meta di Traige ta pa establece prioridad y dicidi cua pashentnan mester haya tratamento medico prome y cua pashentnan por warda un tempo cortico of largo riba ayudo. Den oficina di e dokternan di cas ta poniendo cada biaha mas atencion na Traige hustamente pa contesta y guia den bon direccion e cantidad grandi di e pashentnan y pa percura cu e cuido wordo duna na e bon momento. Pa e motibo ey mes, e assistente di e dokter di cas lo haci abo como pashent pregunta pa asina yuda bo mas miho.
No mester tin miedo pa conta e asistente di dokter loke ta pasabo. Cada asistente di dokter ta traha bou secresia medico igual cu e dokter di cas y tur otro dunado di servicio den e cadena di cuido medico na Aruba.
E praktijkondersteuner ta un persona studia riba e nivel HBO y cu amplio experiencia den e ramo di cuido di pashent. E rol di e praktijkondersteuner ta pa asisti e dokter di cas den e cuido y guia di pashentnan diabetico of pashentnan cu malesanan cardiovascular. E praktijkondersteuner ta e persona cu ta duna e pashent informacion, guia y motivacion pa e pashent por keda cumpli cu su controlnan regular y pa e pashent cumpli cu e tumamento di su remedinan segun prescripcion di e dokter di cas. E praktijkondersteuner ta traha independiente, siguiendo e plan di tratamento di e dokter di cas y bou di e responsabilidad di e dokter di cas. Por wak ambos como un ekipo trahando hunto na bienestar di e pashent.
3 luna
E specialista of e assistente di e specialista por pidi pa un carta di referencia nobo -e asina yama vervolgverwijsbrief - na momento cu bo persona ta rekeri di un continuacion di e tratamento specialistico y ora e validez di bo (prome) carta di referencia ya a caduca. Banda di esey, un continuacion di e tratamento cerca e specialista ta depende masha hopi mes tambe di e reportahe (comunicacion) entre e specialista y bo dokter di cas y dus e informacion cu bo dokter di cas a ricibi. Pues, por bay busca un carta di referencia nobo pero e dokter di cas lo mester na bon na altura si di tur loke e specialista ya a haci pa bo persona.
Un carta di referencia pa 1 consulta cerca un specialista ta nifica cu e specialista ta bay haci bo pregunta tocante di bo salud y e ta bay samina bo. Despues di e consulta aki e specialista lo duna bo un reportahe (terugrapportage) pa bo hiba pa bo dokter di cas of e specialista lo tuma contacto cu bo dokter di cas. E ora ey ta wordo dicidi kico e tratamento lo bira. E por sosode cu ta dicidi pa bo bay bo dokter di cas bek pa haya tratamento via bo dokter di cas por ehempel paso e specialista recomenda cierto medicamentonan. Pero por sosode tambe cu bo ta haya un carta di referencia awor pa bay e tratamento medico cerca e specialista mes. Pues e decision tocante kico ta bay sosode ta wordo tuma hunto; e specialista y e dokter di cas cu a evalua bo caso.
Un segundo opinion na Aruba ta wordo cubri door di AZV. Pa cu esaki bo mester acudi cerca bo dokter di cas pa consulta bo peticion pa un segundo opinion. E dokter di cas lo skirbi un carta di referencia (verwijsbrief) pa bo.
AZV ta kere den un bon administracion di dunamento di remedi. E inscripcion cerca un
botica tin benificio manera:
-
Un miho control riba e combinacion di remedi cu ta wordo receta door di bo dokter di cas y door di otro dunado di cuido pa asina evita cualkier riesgo pa bo como pashent,
-
Un solo luga unda abo como pashent por haci bo preguntanan tocante e uzo di bo remedinan.
Antibiotica ta remedi contra infeccion bacterial. Dokter lo receta antibiotica solamente ora ta necesario. E ta importante pa caba e tratamento paso aunke bo ta sinti miho, bo por tin bacteria ainda den bo curpa cu por haci bo malo atrobe.
Pa malesanan cronico dokter por prescribi pa bo haya remedi pa maximo 3 luna. Esey ta nifica cu cada 3 luna lo bo mester busca un receta nobo cerca bo dokter pa hiba esaki botica.
Ora bo tin un malesa cronico, esey ta nifica cu nunca mas e malesa ta bay. Por ehempel ora bo tin presion halto of colesterol halto, e ta sumamente importante pa tuma bo remedinan segun e prescripcion di bo dokter pa motibo cu esaki lo yuda bo pa haya un miho control di bo malesa. Tambe door di tuma bo remedi segun e instruccion di dokter lo yuda bo pa evita di haya otro complicacion.


text:
Diaranson den oranan di mainta na Hulanda, Sr. Alfonso Boekhoudt a juramenta dilanti Rey Willem Alexander como e Gobernador nobo pa Aruba, e ceremonia a tuma lugar na Paleis Noordeinde na Den Haag. Desde awe Aruba tin oficialmente su Gobernador nobo, Su Excellencia J.A.Boekhoudt. Su Excellencia Boekhoudt lo drenta den ...Read More »
Vaticano a prohibi strooimento shinishi di defunto rond, ley nobo cu a pasa
Vaticano- E shinishi di Catoliconan despues di wordo crema no mag di wordo warda mas na cas, gestrooi of parti entre familiarnan, asina Vaticano a anuncia den un regla nobo. Den e dos paginanan di instruccion di e departamento di doctrina di Vaticano ta bisa cu e shinishi mester ta ...Read More »
Daihatsu Terios laga na rand di baranca na Bushiribana
Bushiribana Diamars mainta trempan un persona ta avisa polis cu poco pabou di e ruina tin un auto laga atras. Na yegada di polis nan bin haya un Terios color cora, sin plachi number pega ariba e baranca skerpi nan. E porta banda di chauffeur tabata habri y por a ...Read More »
Ladronnan ta drenta Botica Aloë via dak y bay cu basta placa
Pos Chikito – Diamars mainta polis ta bay Botica Aloë pa un caso di ladronicia. Polis ta na su yegada a constata cu ladronnan lo a drenta via dak y bay cu un caha di placa. Personal di e botica lo mester a bay controla pa wak kiko mas e ...Read More »
Avioneta ta baha for di pariba y ta crash land ariba pista di aeropuerto. Toren di Aruba NO tabata na altura di nada
Queen Beatrix International Airport Dialuna anochi den careda di 7’or alarma grandi ta wordo bati ariba Aruba pa un avion cu lo a cay na aeropuerto. Mes ora a activa e plan di emergencia cu unidadnan di rescate hopi biaha e train cu ne. Puntonan strategico a wordo sera mes ...Read More »
Hoben di 19aña gravemente herida den accidente di brommer
San Nicolas- Dialuna merdia den careda di 3’or un accidente serio ta tuma luga ariba Pastoor Hendrikstraat. E accidente entre un brommer cu auto ta sucede ariba un crusada altura di Centro Medico. No ta conoci ainda si ta e brommer a sali dilanti e vehiculo of ta vehiculo no ...Read More »
Posibel plan pa hinka alumna na EPB San Nicolas
San Nicolas- Dialuna merdia polis di San Nicolas ta wordo pidi pa bay EPB pariba pa un caso serio di menasa. E motibo tabata cu informacion a drenta cu lo ta bay tin un pelea, caminda e meta aparentemente ta pa hinka un alumna. Damita na estado A bin resulta, ...Read More »
Atraco arma ariba comerciante, despues di algun dia di ausencia nan tey bek
Papaya Vocero policial Sra Rasmijn a declara lo siguiente na nos: “Pa mas o menos 3:15 di dialuna madruga centraal di polis ta haya un jamada bisando cu na papaya 2N nan a caba di wordo atraca. Centraal di polis ta manda inmediatamente un patrouille na e cas. Ta trata ...Read More »
Dama turista cu auto a dal diasabra a fayece, e ta bira di 9 victima den trafico
Vocero policial Sra Rasmijn a declara na nos lo siguiente: “Diasabra 23 di oktober pa mas o menos 7:15 pm ta sosede un accidente basta fuerte entre un auto y un dama turista peaton riba e caminda di Sasakiweg un poko pabao di Superfood. Ta asina cu na jegada di ...Read More »
Reconstruccion di e asesinato di Richard Fingal a tuma luga awe mainta
Piedra Plat Dialuna mainta a habri y e caso di reconstruccion di e asesinato di Richard Fingal a cuminsa den e edificio, caminda e sucedido a tuma luga den luna di Juli. Algo pasa di 9:30 mas o menos, por a wak cu esnan envolvi a cuminsa sali, indicando cu ...Read More »
Preparacion pa reconstruccion di e caso di Sr Fingal cu a wordo mata na Piedra Plat
Piedra Plat Diadomingo mainta por a wak presencia di varios recherche na e edificio pabou di Bright Bakery. Segun nos tin entendi preparacionnan ta tumando luga pa e reconstruccion di e caso, caminda director di Serlimar Sr Fingal a wordo mata den luna di Juli ultimo. Algun rato despues por ...Read More »
Auto ta dal dama turista ariba Sasaki, su situacion ta serio
Sasaki- Diasabra anochi polis y ambulance ta wordo pidi cu urgencia altura di Superfood, e parti pabou di caminda. Direccion Oranjestad auto ta dal un dama turista y ta bay cune basta meter zuid. Segun nos a compronde nan lo ta guest di La Cabana Hotel. Ambulance cu a presenta ...Read More »
Entradanan hudicial planea, pa drenta cas di esnan cu ta contra Presidente Nicolás Maduro
Caracas Venezuela Un grupo di resistencia forma door di lidernan di studiantenan y tambe hobennan di Venezuela a manda un alerta un rato pasa. Bou di e nomber Anonymousvene 10 nan ta bisa cu nan tin informacion cu esnan vincula na e gobierno, nan ta menciona nomber di un tal ...Read More »
Truck di ATCO ta kentel y basha hopi gas oil ariba caminda
Mahuma Diabierna merdia polis ta bay e bocht di airport pa un auto cu a bolter. Na yegada polis ta topa cu un truck di e compania ATCO cu un aanhangwagen ariba su banda. Pa un of otro motibo e chauffeur no ta controla e truck, causando cu e ta kentel. ...Read More »
Menasa di morto cu arma di candela
Mabon Diahuebs mainta algun unidad di polis ta bay Caya Tapushi pa un caso di menasa cu arma di candela. Na e sitio polisnan a wordo informa cu ta un cabayero lo kier of a menciona di tira un persona, aki ta caminda cu un dama lo a avisa polis ...Read More »
Durante trabounan di construccion den Semeleerstraat
Noord Diahuebs mainta polis di trafico buscando un adres den Gielstraat ta topa cu un Toyota Yaris y un forklifter. Por a wak di biaha cu algo a pasa, door cu e Yaris tabata kibra dilanti. Esaki a sucede den Semeleerstraat, e cay ta bou construccion. Autonan cu ta trafica ...Read More »
Auto ta kibra cura di cas den Rudolf Arendsstraat
Oranestad- Diaranson mainta polis ta bay altura di Rudolf Arendsstraat 44. Aki nan un chauffeur lo a bay desvia pa un persona y ta perde control ariba e vehiculo. Segun e chauffeur lo tabata trata di un adicto ariba un bicicleta, danki Dios niun hende e resulta herida. E auto ...Read More »
Michelle Obama a luci na su ultimo cena presidencial
Primera dama di Estados Unidos a impresiona tur hende na su ultimo cena oficial di Presidencia di Obama. Lo cual a capta atencion di media tabata e shimis cu e Primera Dama tabata tin bisti di e marca Versace.Read More »
A conduci investigacion relaciona cu keho contra Juffrouw di scol y a actua a base di conseho.
Dienst Publieke Scholen ta reacciona: ORANJESTAD, Aruba – 18 di october 2016: Manera mayor di e alumno di Reina Beatrix School a menciona, el a cana e caminda correcto pa locual a pasa cu su yiu. Dienst Publieke Scholen (DPS) ta encurasha tur mayor cu tin keho riba e forma ...Read More »
Reaccion di Dienst Publieke Scholen
Pa medio di esaki, Dienst Publieke Scholen (DPS), ta reacciona ariba e articulonan publica den Mas Noticia, dialuna 17 di oktober 2016. E situacion describi no ta cuadra completamente cu e realidad. Manera menciona den e articulo, mayor a cana e caminda correcto cu locual a pasa cu su yiu, ...Read More »


text:
Tocante tereno pa traha cas:
ORANJESTAD (AAN) – Asociacion di Bankero di Aruba (ABA), a haya un presentacion duna pa Minister di Infrastructura sr. Sevinger y su grupo “infrateam”, den e contexto di un plan cu e tin pa duna mas tereno pa construccion di cas, pa cual a haci e peticion pa banconan comercial yuda nos ciudadanonan cu financiamento.
Den entrevista cu Sr. Javier Wolter, Presidente di ABA a mustra nan un mapa di nos Isla unda cu tin e posibilidad di otorga mas of menos mil tereno pa duna hende, pa construccion di cas.
Wolter a expresa cu ta hopi importante pa nos hendenan tin nan cas propio pasobra esaki ta genera seguridad. Tur e banconan comercial tabata representa durante e presentacion aki di gobierno, pa nan scucha e plan.
El a splica cu loke e plan ta encera ta cu ora un persona bay aplica na DIP pa un pida tereno, e proceso ta bay asina cu ora e persona ta aplica e ta haya un opcion cu ta bisa cu hunto cu e planonan mester entrega un carta di banco cu ta mustra cu su financiamento ta cla, anto tin otro rekisitonan mas chikito pa cumpli cune, y e persona ta bay cu su pakete di condicionnan di opcion, y e ta haya su tereno.
“Hopi hende no ta haya e carta di banco pasobra no ta cualifica pa e prestamo. Pero nan no ta bay bisa na gobierno cu nan no kier e opcion mas. E opcion ey ta keda seis luna. Despues nan ta bay ta pidi extension pa otro seis luna, por ehemplo, y nan ta haye”, sr. Wolter a indica.
Den e situacion aki, loke e ministro y infrateam ta pidi di banconan ta pa ora e persona ta bin aplica na banco nan entrega un calculacion te cuanto e por cualifica pa haya un prestamo. Nan ta bin cu comprobante cuanto e pareha ta gana hunto, cuanto nan gastonan mensual ta, y cuanto nan ta keda cune. Wolter ta subraya cu esaki no ta un compromiso di banco pero nan ta bisa e persona, por ehemplo, cu analizando tur su informacion nan ta dispuesto pa dune un fianza di hipoteca di mas of menos 150 mil florin. E opcion aki ta bay mas lihe, segun sr. Wolter a menciona. Cu e carta e ta bay DIP, nan ta bise cu basa riba e carta ey e por traha un cas di 125 meter cuadra anto nan ta dune e tereno.
Wolter a señala cu nan ta evalua tur aplicacion cu ta yega na banco, pero si un persona gana salario minimo, normalmente e tin cu bay busca su hendenan pa yude traha e cas, of e tin cu opta pa un cas popular of cas di pueblo (FCCA).
Sea nan por haye na un prijs di huur mas abao, of si nan haya financiamento nan por haye mas acomoda. Pero cu banco y si ta un solo persona cu gana salario minimo ta mas dificil. Si ta tur dos hende ta gana salario minimo tin mas posibilidad pasobra e entrada hunto ta mas halto.
Wolter a enfatiza cu nos tur sa cu construccion na Aruba ta caro. Biba na Aruba ta caro compara cu e otro islanan den nos vecindario, manera Curacao, por ehemplo.


text:
Cada aña den e di tres siman di Juni nos dushi isla tin e honor di host un di e torneonan di deporte mas prestigioso organisa na Aruba esta e TITHA Tennis Tournament. Pa Aruba Lawn Tennis Bond esaki lo ta e di 33 edicion cu e torneo di tennis TIHTA lo ser organisa na Aruba. Manera cada anja ta e custumber, e participacion di tanto nos tenistanan local y tambe esnan cu lo bishita Aruba lo ta grandi. Lo wordo hunga den e categorianan di 10 pa 18 anja.
Torneo Internacional di Tennis Hubenil Aruba ta uno reconoci y supervisa door di e federacion mundial di tennis International Tennis Federation y porcierto e unico torneo na Aruba unda tur hungador participando por acumula punto pa loke ta a ranking di COTECC, cual ta e ranking oficial di America Central y Caribe pa esnan di 14 aña of menos. E otro categoria cual ta esun bou di 18 aña lo por acumula punto pa e ITF ranking.
E competencia internacional di tennis lo tuma lugar riba e canchanan di Aruba Raquet Club. E paisnan bishitante lo ta hoben tenistanan for di tur parti mundo manera Trinidad & Tobago, Venezuela, Colombia, Surinam, Brasil, Polonia, China, Japon, Australia, Merca,Russia, Bahamas, Barbados y nos tenistanan di Aruba.
Stichting Sportsubsidie Aruba ta contento di por aporta y brinda e ayudo na e federacion di tennis, A.L.T.B pa asina nan por organisa e torneo internacional di tennis TIHTA 2019 na Aruba.


text:
E famoso beisbolista David Ortiz, miho conoci manera “Big Papi” a wordo tira ayera anochi den e Club ‘Dial Bar and Lounge’. Banda di Ortiz, dos otro persona tambe a resulta herida. Un di nan ta e host di television Jhoel López, kende a haya un bala na su pia. E otro victima no a ser identifica.
Director di e Cuerpo Policial Nacional di Republica Dominicana Ney Aldrin Bautista Almonte a raporta na medioan cu tabata rond di 9’or di anochi ora cu diripiente un homber riba un brommer a baha y a bay directamente riba Ortiz, tirando e di cerca na su lomba. Esnan presente a logra di gara e homber, di kende su identidad ainda no ta conoci y a dun’e un bati. No ta conoci ainda si Ortiz tabata su obhetivo. Despues di haya atencion medico pa e heridanan cu el a ricibi, e homber lo ser interoga pa polis.
Mientras tanto Big Papi, kende a ser hiba na e clinica Abel Gonzalez, a wordo opera y su condicion ta stabiel. E tata di Ortiz, Leo, a duna un declaracion breve na e medionan presente, indicando cu su yiu ta for di peliger y cu ningun organo mayor a haya daño. E homber ta bisa di no ta compronde pa ki motibo un hende lo kier a tira su yiu. “Big Papi lo t’ey cu nos pa hopi tempo”, Leo a comenta.
E ekipo di Boston Red Sox, pa ken Ortiz a hunga mayoria parti di su carera, a wordo notifica door di e famia di Big Papi di e incidente. E ekipo a ofrece famia Ortiz tur asistencia necesario cu Big Papi tin mester pa su recuperacion y lo sigui tene na mente y curason.


text:
MEP a lansa un candidato nobo ayera: Daphne Lejuez. E tabata miembro di Camara di Comercio di 2014 te 2016, di cual a fungi como residente di den 2015 y 2016.
Lansamento ‘diferente y innovativo’
E forma con partido MEP a lansa Daphne Lejuez tabata hopi diferente, segun e partido. A scoge pa lansa via medionan social y prensa, y organisa un ‘meet the press’ otro siman. “Daphne Lejuez lo definitivamente atrae un otro tipo di votado pa partido MEP, cu ta e categoria di votadonan cu ainda no sa pa ken nan vota y no ta vota na forma tradicional. E lansamento di Daphne a wordo hopi specula caba den prensa y den comunidad y awor a bira un realidad”, segun e partido. “Daphne ta un hende muhe determina, cu vision di innovacion y prepara pa contribui na desaroyo di Aruba su sector economico.”


text:
Notisia - Aktual
240 Notisianan
Inisio kampaña di informashon elekshon di Parlamento Oropeo
Riba djaweps 23 di mei tin elekshon di Parlamento Oropeo. Pa informá habitante di Boneiru, Saba i Sint Eustatius tokante e ...
DigiD ta habri bali na Boneiru
Hulandesnan ku ta biba den eksterior por hasi petishon pa un DigiD riba www.digid.nl i mester pasa buska nan kódigo di aktivashon ...
Minister Dekker ta bishitá Sint Maarten, Sint Eustatius i Saba
Minister Dekker, di Protekshon Legal, lo bishitá Sint Maarten, Sint Eustatius i Saba di 10 te ku 13 di aprel. Durante di e ...
Aprobashon proposishon di lei Ekspanshon Schadefonds Geweldsmisdrijven na Hulanda Karibense
Riba djamars 5 di mart Eerste Kamer na Den Haag a aprobá e proposishon di lei kaminda ta regla ku Lei di Schadefonds ...
Sekretario di estado Knops i minister Ollongren ta bishitá Islanan Abou
Sekretario di estado Raymond Knops i Minister Kajsa Ollongren (Asuntunan Interno i Relashon di Reino) ta bishitá e islanan abou ...
Hopi interes pa ròndu nobo di supsidio ‘Kansen voor alle kinderen’
Representantenan di aproksimadamente 12 organisashon sosial a presensiá e enkuentro informativo di ‘Kansen voor alle Kinderen’.
Manual pa skèn básiko di integridat di kandidatonan pa gobernante
Incorruptible administrators and governors are the basis of a strong and healthy democracy. Minister Ollongren (Home Affairs and ...
Rijksvastgoedbedrijf ta inisiá desmantelashon di prisòn bieu
Entrante 14 di mart 2019, ta inisiá ku e promé fase di desmantelashon di e prisòn bieu.
Ehekushon di charter di ZVK Saba - Sint Maarten
E desishon pa for di 4 di mart kuminsá ku buelo di charter direkto di Saba pa Sint Maarten i visevèrsa ta salí for di krítika di ...
Mantenshon di òrdu ILT na BOPEC (update 3)
A base di un proposishon di BOPEC den transkurso di 2018, ILT a disidí pa no impone e ‘last onder bestuursdwang (LOB)’ pa hasi e ...


text:
Parlamentario Richard Arends: Sinembargo Gobierno no a duna oido
ORANJESTAD (AAN): Miembro di fraccion di AVP, Richard Arends, a atende desaroyonan di siman pasa relaciona cu presupuesto 2018 riba cual CAFT a duna su conseho riba dje. Parlamentario Arends a splica cu segun de ley di supervision financiero, CAFT ta duna nan su conseho prome cu e presupuesto wordo entrega na Parlamento y tambe despues ora cu e presupuesto wordo trata y aproba den Parlamento.
“Nos tur por corda cu entre e dos momentonan ey di presupuesto 2018 tabatin cinco nota di cambio entrega pa gobierno caminda a aumenta gastonan di gobierno, principalmente gasto di personal y gasto di operacion di oficina den un forma excesivo y CAFT ta confirma esaki tambe den su conseho na Gobierno,” Sr. Arends a bisa.
Segun Parlamentario Richard Arends, e puntonan cu CAFT a trece dilanti, ta exactamente e puntonan cu fraccion di AVP y su persona a trece dilanti durante tratamento di presupuesto como tambe tratamento di e cambio di ley di aumento di BBO y BAZV.
Na momento cu nos a analisa e presupuesto, nos a tuma nota cu reservanan di ATA ta wordo conta dos biaha, pasobra ta reservanan di 2017 cu ta forma parti caba di calculacion di e sector colectivo pa aña 2017 y gobierno a calcula nan atrobe na 2018. Minister no a contesta e preguntanan aki cu nos a haci por escrito.
Tambe e ‘meevallers’ unda cu mi a presenta un mocion caminda ta urgi gobierno pa aloca e totalidad di tur meevallers pa reduccion di deficit y reduccion di debe. Durante tratamento di presupuesto, minister a indica cu 50% di ‘meevallers’ so lo wordo aloca pa reduccion di dificit y debe. “Esaki ta encera cu Gobierno ta tene cuenta cu gastonan adicional pa 2018 cu ainda no a wordo presupuesto y no ta conoci ainda.”
Parlamentario Richard Arends a sigui mustra cu ta mesun caso cu entradanan di Refineria di Aruba esakinan a wordo kita for di presupuesto 2017 y aloca esakinan den presupuesto 2018. “Esaki ta confirma un biaha mas cu e deficit di 2017 a wordo crea primordialmente di un manera artificial pa asina tin mas espacio financiero pa financia e maneho nobo,” Sr. Arends a conclui.
Presupuesto 2018 ta conta cu un aumento di 125 miyon florin na gasto, si compara esaki cu realisacion di 2017. Gobierno ta premira entrada di riba 130 miyon florin cu en parti ta e ‘coalitieheffing’ y e otro parti ta entradanan incidental di companianan estatal. “Presupuesto 2018 no ta cumpli cu e norma nobo di 3% acorda pa aña 2018,” Sr. Arends a splica. E norma di 3% pa 2018 ta un desviacion di e ley di e supervision financiero temporario y CAFT ta conclui cu gobierno mester presenta un presupuesto supletorio 2018.
“Nos ta opta pa hiba un politica di nivel y no un politica di insultonan personal,” e parlamentario a splika. “Esaki a wordo demostra na momento cu nos puntonan di critica y recomendacion tabata e mesun nan cu CAFT a trece dilanti.” Parlamentario Richard Arends ta invita tur hende pa bishita e Facebook Page di Fraccion di AVP unda cu nan tin dos nota cu nos a traha pa loke ta e cuadro financiero 2018-2021, caminda den un forma hopi simpel y a base di datonan publico, nos ta purba splica nos ponencianan den un forma substancia y funda.


text:
Notisia
-
Obra Publiko ta kla prepara
Obra Publiko a kontrolá situashon di shelternan na Kòrsou i a konstatá ku tur ta den bon estado pa por fungi si…Lesa mas 4 Sèptèmber 2017 - Den Komunikado
-
Besindario di rotònde na SDK ta bira mas bunita ku plantashon di mata
Ta planta mata den besindario di e rotònde na Kaminda Andruw Jones, na altura di Stadion Ergilio HatoLesa mas 4 Sèptèmber 2017 - Den Komunikado
-
Domeinbeheer ta formalisá okupashon ilegal te kaminda lei i maneho ta pèrmití
Gobièrnu no ta formalisá okupashon ilegal di tereno di gobiernu ku a tuma lugá despues di 1 di òktober…Lesa mas 4 Sèptèmber 2017 - Den Komunikado
-
Dia di Monumento Habrí den konmemorashon di 20 aña riba lista di Herensia Mundial
Minister Zita Jesus-Leito ta habri Monumento Habrí djadumingu, dia 11 di yüni próksimo.Lesa mas 4 Sèptèmber 2017 - Den Komunikado
-
Obra Públiko ta prepará su personal pa kualke posibel kaso di kalamidat
Obra Públiko a tene un seshon di informashon pa personal di tur su departamentunan.Lesa mas 4 Sèptèmber 2017 - Den Komunikado
-
Obra Públiko ta será dos ora dor di seshon pa personal
Djarason dia 7 di yüni parti mainta entre 10’or i 12’or Obra Publiko ta será pa klientenan.Lesa mas 4 Sèptèmber 2017 - Den Komunikado


text:
NO TIN ABSOLUTAMENTE NADA IREGULAR RELASHONÁ KU KOLABORADONAN NA MINISTERIO DI SOAWGeplaatst op 30 Yüni 2019 dor di Ministerio di Desaroyo Sosial, Labor i Bienestar
Willemstad - Mi ta konsiente di e echo ku nos ta biba den un periodo di tempu den kua ta parse ku a bira nòrmal ku ta publiká kosnan tendesioso i tin biaha te hasta inkorekto ku e meta opvio pa hasi daño na nòmber di otro. Pa e motibu ei mi ta skohe hopi biaha pa no reakshoná. Ami mi ta na pas ku mi konsenshi den tur desishon ku mi tuma i komo tal mi ta skohe pa ignorá hopi kos. Sinembargo den e kaso aki ta menshoná nòmber di hende ku no tin arte ni parte den e asuntu mi ta reakshoná pa klarifiká e asuntu. Esnan ku si ta den mi kabinete òf ta hasi un trabou pa mi konforme reglanan vigente tampoko ta meresé di lesa nan nòmber den medionan sosial.
Mi gabinete i hendenan ku ta traha huntu ku mi tur a keda apuntá konforme regla i proseduranan den Gobièrnu.
Mi gabinete ta konsistí di 5 kolaborador. Esaki konforme reglanan vigente for di nasementu di Kòrsou komo pais den Reino.
Konsiderando e rapòrt di Kontrolaria General di Kòrsou ku ta indiká ku gran mayoria di SOAW su personal ta mal ubiká i konsiderando e hecho ku tin masha hopi reklamo riba e servisio ku klientenan ta eksperensiá ora nan aserká SOAW pa ayudo òf asistensia ku tin komo konsekuensia ku SOAW ta disfunshonal, mi a konsiderá apropiá pa aserká algun persona pa yuda‘mi atendé ku e situashon aki.
Dos area riba kua mi mester di yudansa ta esun di asistensia hurídiko i esun di asistensia riba asuntunan di finansa. Ta trata di ekspertisio ku ta masha limitá den aparato públiko. Pa e motibu ei, konforme regla i proseduranan vigente, mi a atkerí un consultant huridiko i unu finansiero.
Mi konseheronan hurídiko i finansiero ta enkargá entre otro ku tareanan relashoná ku diferente trayekto, entre kua revishon di leinan laboral i sosial, implementashon di proyektonan di guia i formashon laboral, revishon i optimalisashon di e maneho finansiero di SOAW i tambe atendé ku e reto di tur e fundashonnan ku ta risibí supsidio serka gobièrnu.
Tambe tin dos ámtenar ku, konforme tur regla i prosedura ta na disposishon di mi komo minister. Ta trata di dos ámtenar ku tin hopi aña di eksperensia di trabou den e área spesífiko i kendenan naturalmente ta gosa di mi konfiansa.
Konkluyendo: Kada un di e personanan ku ta forma parti di mi gabinete òf ku ta asistí mi den mi trabou ta hasi esei konforme lei, konforme regla i konforme prosedura.
Hensley F. Koeiman
Minister di DSLB


text:
Huidige artikelen
Artikelen uit augustus 2016
25-8-2016 - Diabierna awor e orario di servicio na publico ta diferente
Tanto pa e seccion di servicio pa cliente y e seccion di servicio di caha
Lees meer...
18-8-2016 - No tin servicio di caha na Oficina di gobierno na Savaneta
Departamento di Impuesto no por duna servicio di caha na Oficina di gobierno na Savaneta awe, 18 di augustus 2016 ni mañan diabierna. Esaki ta debi na ladronicia di e tubonan di koper cu a causa cu e parti unda Departamento di Impuesto ta ubica ... Lees meer...
9-8-2016 - Fiot a bishita alrededor di 140 comerciante cu no a entrega nan declaracion di inkomstenbelasting 2012 y 2013
Esnan cu no cumpli lo por wordo sentencia pa hues
Lees meer...


text:
“Behind all your stories is always your mother’s story, Because hers is where yours begins.”
E amor incondicional di un mama pa su yiu muher special cu ningun hende sa cu ta existi. Un embaraso hoben cu a pone un mama tuma e decision pa sacrifica ser ‘mama’ simplemente pa duna su yiu un mihor bienestar di bida. E no ta facil pa continua cu bo bida sabiendo cu bo yiu ta yama otro mama.
Mi kier a comparti mi storia cu tur bo lectornan, un storia cu tin mi alma destrosa y mi curason kibra. No ta facil pa mi por lanta y aparenta cu mi ta felis y cu tur cos ta bon den mi bida siendo cu di paden mi ta sin consuelo. Mi tin un bashi, un tristesa ta cana rond cu ne pa mas di 9 aña y cada aña cu pasa e dolor ta bira mas intenso.
Un embaraso cu a cambia mi bida por completo. Cu apenas 19 aña mi a sali na estado for di un relacion yena di problema. Durante di mi estudio na Hulanda mi a conoce un guy di origen Spaño cu mi a comparti algun aña di noviasgo cune. Mi a yega Hulanda cu mi 17 y no tabata sa mihor. Como un studiante recien yega bo ta sali, conoce hende y purba na explora mas cu bo por. A yega un momento cu den bo bista bo a conoce e guy perfecto, e homber ideal pa tin den bo bida.
Mi a logra sali for di un relacion hopi machista pero di otro banda ta parti di nan cultura. Un tremendo persona pero cu un caracter hopi dificil pa por biba cu ne. Nos relacion a dura 2 aña, mas mi no por a wanta. E resultado di e relacion a laga mi cu un embarso atras cu mi a lucha mi so y scondi pa tur hende. Mi a muda for di mi studenten stad simplemente pa hende no mira of puntra. Mi a pone mi scol un banda te ora mi embaraso pasa. Locual hopi no sa kico a pasa despues di e embaraso.
Mi tabata tin un embaraso hopi dificil cu varios complicacion. Mi a bira diabetico y tabata tin constantemente biramento di cabes cu sanger abou. Docternan a opta pa interna mi e ultimo dos lunanan mirando cu mi tabata mi so y mi embaraso lo por trece complicacion pami y mi baby pues e risico tabata halto. Docternan a bin papia cu mi y bisami cu nan a realisa varios test y ta indica cu mi baby no lo bay bin bon, e ta salud tur cos pero lo bini como uno special. Mi lo yiu lo bay bini cu down syndrome.
Na comienso mi a tuma e noticia hopi trankil debi cu ta trata di mi yiu y den mi bista e ta normal manera tur otro mucha. Mi lo bay percura pa e tin un bunita infancia y sigur lo percura pa e por tin un bon futuro. Mas y mas cu mi pensa kico mi lo hasi pa e no sinti special, mas y mas miedo mi tabata haya di por a trece mi yiu na mundo, kisas e miedo di no ta prepara. Mi a yega un punto caminda mi a puntra docter si mi yiu por bay directamente pa adopcion, el a bisami cu por pero e proceso pa adopta un yiu cu down syndrome ta uno dificil y largo pa cana. Mi pensamento a yega asina leu di puntra docter si mi tin e opcion ainda pa aborta, aki tambe el a contestami cu no debi cu mi tabata tin 7 luna caba na estado. Mi no tabata sa kico pa hasi y mucho menos con pa deal cu e situacion.
No a kedami nada otro di busca contacto cu e tata di mi baby. Despues di varios intento el a logra yega unda cu mi ta y nos a cuminsa discuti tur e posibilidadnan di nos yiu. Un cos mi a bise cu siguransa ta cu mi no kier tuma encargo di nos yiu y mi lo ta dispuesto pa hala tras di tur responsabilidad y derecho como mama. El a nenga retundamente debi cu e no por compronde con mi por pensa y kier esaki pa nos yiu. Mi a bisa cu mi no ta cla pa enfrenta mundo cu un yiu special y cu mi famianan no sa nada cu mi tabata na estado. E unico cos cu el a puntrami ta si mi ta dicidi di mi desicion paso mi lo tin marcha atras. Cu duele na mi curason, sin pensa dos biaha mi a contesta cu si.
Tur documento a wordo firma prome cu mi a duna luz. Tur derecho y voogdij a pasa over pa su tata. Carta pa sali for di Hulanda y bay biba na Spaña cu su tata a keda regla, pues nada no lo por stroba mi yiu sali for di Hulanda. Firmando e papelnan ainda mi tabata duda poco pero mi a keda bisa mi mes cu ta pa su mesun bon. E ta duro pa tuma distancia y ainda sintie move den bo curpa. E amor ta inmenso pero mes inmenso mi amor ta pa mi yiu, mes inmenso mi kier dune un mihor bida y awor ami no por dune esey.
Mi a hiba un parto hopi doloroso, pero mas dolor aun ta di entrega mi yiu na su tata y nunca mas di por bise cu mi ta su mama y cu mi stime. Ni maske ta pa su mesun bon, e ta hasi dolor y e ta un sentimento inreparabel cu nunca mi a pensa di lo por bay pasa aden. E duda ta keda den mi pero mas mi wak e den su cama drumi, mas alivia mi ta sinti mi paso tanto pami y pe lo tin un bida miho ta spera nos. Apesar di distancia, mi amor lo keda inmenso pa mi yiu.
Despues di algun tempo mi a purba na continua cu mi bida. E pensamento diario ta keda pero mi tin cu sigui biba. Mi a conoce un otro persona cu a yena mi bida cu alegria y e amor cu tanto mi tabata sinti falta di dje. E ta poco dificil pa cuminsa un relacion nobo cu un secreto pero mi a prefera pa mantene mi prome embaraso scondi pa asina di berdad niun hende haya sa, kisas mi tin cu open up cu mi pareha pero pa awor aki mi no por. Mi no kier trece tur e recuerdonan den mi presente.
Riba un dia sin spera mi a ricibi un email for di mi ex y hunto el a manda un foto di nos yiu. Un criatura asina dushi cu mi no por imagina mi bida sin dje, pero pa orguyo y e miedo di lanta y cria un mucha cu down sindrome, a pone cu mi a entrega tur derecho na su tata. E recuerdonan a bin ariba y mi no por a contene mi tristesa. Un mucha cu bo ta wak e alegria den su wowo pero alaves den brasa di otro cu e ta yama mama. E ta duro y ta un sentimento cu mi no lo desea ningun hende muher pasa aden.
Mi a dicidi di acerca e tata bek y puntre si mi por busca acercamento cu si e ta lagami ta cerca di nos yiu, mi yiu. El a contestami cu e derecho eynan mi a perde for di momento cu mi a firma e acuerdo. Mi a conteste cu mi no kier kita e mucha for di dje, simplemente sinti un brasa, un caricia paso mi ta keda su mama biologico. Mi no a tende nada mas, ta parse cu e no kier mi acerca nos yiu pues mi a dicidi di bay enfrente personal na Spaña.
Sinta den avion ainda e duda ta den mi, si mi ta haciendo bon di acerca nan, pero di otro banda mi tin e derecho como mama di wak mi yiu apesar cu mi a entrega e tata voogdij completo. Niun hende no lo bay interveni pa mi wak mi yiu. Kisas mi ta zona hopi hipocrita pero solamente un mama sa kico e sentimento ta y di kico mi ta papiando apesar di mi desicion y pasado. Una bes cu mi a pisa Spaña, un cos so mi tin den mente, di por sikiera wak y brasa mi yiu chikito.
E acercamento no a bay facil. Nos a enfrenta otro y discuti hopi fuerte pero tur e problema y palabranan ofensivo a pasa pa olvido una bes cu mi tabata tin mi yiu den mi brasanan, un sentimento sin palabra pa splica. Un criatura chikito, inocente y felis cu tin tur cos na su disposicion pa crece y lanta na ta un mucha felis y sin ningun problema di ta uno special. E ta duro pa wak un otro persona como su mama siendo cu mi ta bibo, pero di otro banda mi ta sintimi alivia cu e persona aki stima mi yiu y kier e como uno di su mes.
Mi lucha no a termina, awor mi tin e forsa y curashi pa enfrenta mundo. Mi no tin cu duna niun hende splicacion di locual cu mi a hasi, e desicion tuma ta entre ami y mi Dios. Awor cu mi ta un muher adulto, studia y cu un carera stabiel ta dispuesto pa cuminsa cu e proceso legal di recupera mi yiu bek. Mi no sa si mi lo bay logra recupera mi yiu bek pero mi lo bay todo por todo. Un desicion di pasado cu a afecta mi mental y emocionalmente ta poni den pasado y olvido, awor den presente tin solamente un deseo, di tin mi yiu bek den mi brasanan.
Un embaraso hoben cu a pone un mama tuma decision pa sacrifica ser ‘mama’ simplemente pa duna su yiu un mihor bienestar di bida. E ta dificil continua bida sin por sa con bo yiu lo ta y den kico tur e ta pasando.


text:
Camara di Comercio y Industria Aruba (KvK) ta haci tur empeño posibel pa sigui pasonan di innovacion tecnologico y modernisa su sistema di registro. Cu e sistema nobo KvK kier brinda miho servicionan na e cliente y ofrece e cliente e posibilidad di maneha su datos den un forma mas flexibel.
Nos ta den un tempo moderno caminda tur cos por wordo transferi via e mundo digital. Esaki ta bin cune cu cierto forma di traha por mustra un poco diferente pero e ta normal cu tur cambio cu bin den un organisacion semper lo trece cune cierto resistencia of incertidumbre. Pa e motibo aki KvK kier informa pueblo y e comunidad empresarial riba e forma con e extracto ta wordo procesa y kico mester tene na cuenta ora di pidi extracto di negoshi.
Extracto nobo
E sistema nobo tin tambe un formato nobo pa e extracto pero awo e ta posibel na tur momento pidi un extracto via e website di KvK. Bishita www.arubachamber.com y haya acceso via bo cuenta personal di My Chamber (“Mijn KvK”). Si bo no tin un account bo por traha esaki den algun minuut. Via bo cuenta di My Chamber bo tin acceso na e portal di KvK y akinan bo por regla tur asunto di bo negoshi, order y paga pa extracto y mucho mas.
Den pasado un extracto tabata un documento exclusivamente riba papel. E sistema nobo ta introduci algun cambio importante den esaki. Como cu e extracto ta un documento digital saca for di e sistema, e ta wordo mara na un codigo pa asina garantisa cu e ta un documento valido y unico. E codigo aki ta un “QR code” cu bo por scan via un smartphone of tablet cu acceso na internet. E extracto nobo por wordo verifica pa su autenticidad via “validate extract” cu ta un “action” riba e website di KvK. Por yega tambe via e link aki: https://my.arubachamber.com/validatie. Na e pagina aki bo ta yena e code y asina por verifica e codigo cu ta duna indicacion cu e extracto ta cuadra cu informacion exacto den e registro digital di negoshi di KvK.
Verifica bo extracto
Pa verifica e code por yena e informacion den e veld indica y di e forma aki bo ta haya tur informacion indicando e validez di e extracto y di e compania na cua e extracto aki ta pertenece.
Un punto hopi importante di e extracto cu mester tene na cuenta ta cu e documento aki tin un validez di 30 dia. Pa garantisa y proteha e negoshi y su informacion e ta importante pa pone un limite y asina garantisa cu bo ta trahando cu un negoshi activo y serio. Ademas e ta importante pa proteha e cliente y su informacion den e registro di negoshi. KvK ta percura pa e seguridad di e dato den su sistema y asina tambe garantisa cu e informacion riba e extracto ta valido, actual y unico.
E extracto cu wordo cumpra por wordo imprimi cuanto biaha cu e persona ta desea durante e periodo di 30 dia, pero tene na cuenta cu despues di e periodo di 30 dia e no ta valido mas. Despues di e periodo aki, si asina ta desea, lo mester cumpra un extracto nobo. Pa e motibo aki tambe KvK ta urgi tur persona cu mester saca un extracto sea pa banco of cualkier otro instancia, pa tene cuenta cu e periodo aki y asina tambe evita cu bo ta saca un extracto cu lo no tin validez pa un posibel cita cu un instancia pa yuda bo negoshi pa via cu esaki por a vence.


text:
Busca Palabra
Encuesta
Download
Proyecto Scol Multilingual
Conferencia “Papiamento idioma oficial”
Oranjestad – Recientemente a tuma luga na Aruba un conferencia organisa pa Plataforma Union di Papiamento, cu ta consisti di 5 diferente fundacion di e islanan ABC y di Hulanda. Meta di e Plataforma ta pa traha hunto pa promove, enforsa y desaroya Papiamento.
Pa motibo cu e aña aki Aruba ta celebra cu Papiamento ya tin 15 aña como idioma oficial na Aruba, a dicidi di tene e conferencia aki na Aruba. Fundacion Lanta Papiamento tabata e anfitrion.
Na apertura di e conferencia tabatin discurso di Minister di Cultura di Aruba, Sra. mr. Xiomara Ruiz-Maduro y di Minister di Enseñansa, Sr. dr. Rudy Lampe.
Potret cortesia di MinFEC, Xiomara Ruiz-Maduro
Tambe tabatin discurso di diputado di Boneiro, Sr. Cecilia y di e representante di minister Alcala-Wallé di Corsou, Sr. Kleinmoedig. Durante e conferencia tabatin diferente parlamentario presente, entre otro Sra. Sueann Ras, Sra. Shailiny Lee y Sr. Ricardo Croes.
Charla y tayer
Banda di e representantenan di e diferente fundacionnan, cu a duna un presentacion tocante e situacion di idioma na nan isla of tocante nan vision riba desaroyo di Papiamento, tabatin otro orador tambe.
Di parti di Aruba tabatin charla di Audrey Tromp-Wouters, Régine Croes y Merlynne Williams.
Sra. Tromp tabatin como topico “Papiamento 2030, desaroyo di Papiamento na Aruba”. Den su charla el a pidi pa pensa den ki direccion nos kier bay cu Papiamento na Aruba den futuro. Tambe el a pidi pa reflexiona riba varios pregunta manera “Ken mag participa den e proceso pa dicidi kico ta bon Papiamento?” y “Kico e rol di gobierno ta den esaki?”. Sra. Tromp a duna algun ehempel, caminda diferente pais ta traha hunto riba idioma (manera Hulandes y Spaño), pero caminda cada pais tin su propio instituto of academia di idioma cu tin autoridad riba nan propio idioma standaard.
E charla di Régine Croes y Merlynne Williams tabatin como topico “Scol multilingual, resultado te awo” y ta elabora riba e resultadonan di e investigacion haci na 2016, pa wak ki efecto e modelo multilingual tin riba siñamento di e muchanan. Sra. Williams a mustra tambe riba e balor adicional cu Papiamento tin como idioma di instruccion.
Banda di e charlanan tabatin diferente tayer. Asina entre otro Pedro Velásquez a trata e ley di oficialisacion di Papiamento y kico falta, Martha Dijkhoff a trata e mundo digital na Papiamento y Ramon Todd Dandaré tabatin un tayer tocante emancipacion di Papiamento.
Un cos cu a resalta for di e conferencia ta cu na Boneiro 40% so di e poblacion ta Boneriano di habla Papiamento y si conta e Curasoleñonan cu e Arubianonan cu ta biba ayanan acerca, e cifra ta yega na 60%. Pa e motibo ey un di e tayernan tabatin como topico con por yuda Boneiro. E tayer ey tabata bou guia di Mientje Croes y Eduard Pieters.
Na final di e conferencia, cada fundacion a trece su punto di bista dilanti con por sigui traha hunto riba desaroyo di Papiamento y a palabra cu otro aña lo tin un conferencia atrobe. Minister Lampe a enfoca riba e importancia di e acuerdo di cooperacion cu Aruba a firma cu Corsou riba tereno di Papiamento y cu pronto lo firma e acuerdo aki cu Boneiro tambe.


text:
Mayoria keho tin di haber cu ponemento (lugar), expulsion y suspension di alumnonan. E kehonan por ta di diferente indole manera:
- Expulsion of suspension di un alumno;
- Conducta pedagogico den klas of na scol;
- Un aviso di scol relaciona cu colocacion di un alumno;
- No haya luga na scol;
- Problemanan di conducta;
- Falta di reemplaso di maestronan cu ta ausente;
- Kehonan relaciona cu examen.
Procedura
Den caso di un keho entrega door di un mayor, e procedura ta cu Inspeccion ta referi mayor na e respectivo maestro, cabesante di scol of directiva di scol si mayor no a haci esaki ainda. Si mayor a bay caba cerca maestro, cabesante of directiva di scol, e ora Inspeccion ta purba pa intermedia pa soluciona problema, despues cu a haci un investigacion profundo.
Kehonan di maestronan y/of cabesante di scol ta atende nan mesora cu scol y/of directiva di scol. Diferente inspector ta atende kehonan personalmente cu scol y cu e autoridad competente.
Pa mas informacion por tuma contacto cu Departamento di Enseñansa, seccion Inspeccion di Enseñansa.


text:
WESTERBORK—Un hòmber di 58 aña a kore bai ku outo riba partisipantenan di un kaminata na Westerbork.
Riba kaya tabatin un grupo di mucha ku net a logra skapa di eatentado. A detené e hòmber riba sospecho di intento di asesinato. Tur hende a spanta enormemente segun bosero polisial. Ayera nochi muchanan tabata partisipá na e kaminata di 4 dia anochi den Westerbork ora diripente un outo a kore yega riba velosidat haltu den mesun kaya kaminda e muchanan tabata kana. Un guia a logra kita mucha net for di kaminda. Kasi a sosode un tragedia. E guia a haña un sla di e spil di outo. E outomobilista a kore bek den mesun kaya riba velosidat. Mesora outoridatnan a hiba e muchanan den seguridat. A rekonosé e hòmber asina por a detené despues di búskeda di polis pa interogashon. No ta konosí si e hòmber a usa alkohol.


text:
Polítiko i ámtenarnan tin un funshon di ehèmpel den komunidat. For di nan funshon, pero tambe komo siudadano, nan ta tene nan mes na e kódigo di komportashon general aki bou (kódigo di integridat).
1. Integridat
Aktua a base di honestidat, transparensia i konforme lei i reglanan, kaminda ta evitá kada forma di konflikto di interes.
2. Responsabilidat
Karga responsabilidat di su propio akshonnan ku respekto su mes i otronan
3. Rèspèt
Respetá derechonan fundamental di bo próhimo i pará habrí pa su opinion i huisionan.
4. Disiplina
Sea servisial pa komunidat, ehersé bo propio debernan den forma apropiá i segun regla i mustra otronan tambe, unda ta nesesario, riba nan debernan.
5. Koperashon
Koperá ku otro na interes di komunidat i pais i en partikular sali na interes di esnan mas débil den komunidat.
6. Aktitut habrí
Pará habrí pa idea i opinionnan nobo ku por ta benefisioso pa komunidat.


text:
Servicio
Biblioteca ta duna su miembronan mas tempo pa lesa buki, 4 siman. Esaki ta conta pa miembro di tur edad.
Tambe tin posibilidad di prolonga e periodo prome cu e fecha vence, sea personalmente na biblioteca of yama # 582 1580, ext. 240. Si e buki no ta reserva pa otro miembro por prolonga e fecha di entrega cu 4 siman mas. Semper ta keda e opcion pa entrega e buki prome cu fecha y asina haya e oportunidad pa lesa mas buki.
No ta cobra boet mas na menor di edad. Mucha y hoben di 0 pa 18 aña no ta paga boet mas si ta entrega buki poco mas laat.
Otro servicionan di fiamento di buki
Pa facilita cada miembro di biblioteca mas tanto posibel biblioteca ta ofrece e servicio cu por busca buki tanto na Biblioteca na Playa como na sucursal San Nicolas. Ta keda na e miembro pa scohe e biblioteca mas cerca riba su ruta. Kizas e miembro ta biba na San Nicolas pero ta traha of ta bay scol na Playa of net lo contrario.
Biblioteca Nacional Aruba ta facilita su miembronan tambe pa haci entrega di buki na e sitio di nan escohencia, sea na Playa of e sucursal na San Nicolas. E cantidad maximo di buki ta keda igual.
Pa purba na yega di duna mas tanto hende posibilidad pa bishita biblioteca, ta habri 5 anochi di dialuna pa diabierna. Biblioteca na Playa ta habri 3 anochi den siman te 7’or, dialuna, diaranson y diabierna. Biblioteca na San Nicolas ta habri 2 anochi den siman te 7’or, diamars y diahuebs.
Miembrecia pa aña pa un mucha ta 1 florin, pa hoben 3 florin y pa adulto 5 florin.
Miembrecia
Biblioteca Nacional Aruba ta contento cu cada miembro nobo. Biblioteca Nacional Aruba ta duna cada miembro nobo un recorido den biblioteca.
Prijs pa miembrecia ta masha abou mes. Cinco florin pa miembrecia pa adulto, tres florin pa hoben y un florin pa mucha. Corda trece un I.D. valido. Biblioteca ta ofrece banda di un coleccion grandi di buki cu storia y tur topico tambe actividad sano pa un y tur.
Mas informacion:
Rondleidingen
Wij zien graag dat u zich thuis voelt bij ons en gemakkelijk uw weg kan vinden in de bibliotheek. Om u goed op weg te helpen geven wij u graag een rondleiding. Wij geven rondleidingen aan individuele bezoekers en uiteraard ook in groepsverband en aan klassen. U kunt met een verzoek voor een rondleiding terecht bij het inlichtingenbureau. Voor groepen graag even bellen voor een afspraak. Ook uitleg over het gebruik van de catalogus wordt gegeven zodat u snel de benodigde informatie kunt opzoeken.
Expone na biblioteca
Biblioteca ta ofrece diferente sala caminda por pone exposicion of duna presentacion of organisa actividad. Cu mucho gusto nos ta facilita exposicion di arte, obra di man, coleccionnan special of informacion di temanan interesante. Asina ta trata di ofrece un publico grandi exposicionnan atractivo, interesante, di temanan actual y cada bes algo nobo. Tur espacio tin airco. Tambe tin un cura espacioso cu un stage pa teatro.
Biblioteca ta ofrece bo e oportunidad pa expone bo obranan na nos localidad na G. Madurostraat, Oranjestad. E tamaño di nos espacio pa exposicion ta 19 m X 9,80 m. E porta di entrada padilanti ta full glas (6,5 mt), tin rails pa colga obheto y cuadra y tin spotlights. Semper ta bon pa pasa wak e espacio prome cu dicidi. Si bo ta desea di organisa un exposicion cerca nos, anto por reserva e sala. En conexion cu e planning y hopi peticion, por fabor reserva na tempo.
Por informa pa uso di beamer y Smart TV. Pa huur sala por tuma contacto cu nos secretaria sra. Lenchi Lopez, l.lopez@bibliotecanacional.aw of pa mas informacion.
Exposeren in de bibliotheek
Wij zijn altijd op zoek naar mooie en interessante exposities. We streven er naar om interessante onderwerpen, presentaties, verzamelingen en kunst toegankelijk voor een breed publiek te tonen. Tevens wordt er regelmatig aangesloten op de actualiteit en lokale of regionale evenementen. Op deze manier hopen wij onze bezoekers aantrekkelijke exposities te bieden waar steeds iets anders te zien is.
Bibliotheek Nacional Aruba biedt u dan ook de mogelijkheid om op onze locatie in Oranjestad te exposeren. We beschikken over een expositieruimte 19 m X 9,8 m afgesloten met glazen wand (6,5 mt), rails en belichting met spotlights. Wij adviseren om eerst zelf langs te komen om de ruimte te bekijken.
Mocht u graag willen exposeren, dan kunt u een reservering maken. Door de vele aanvragen en vooruitlopende planning kan het zijn dat een expositie van uw werk/verzameling langer op zich laat wachten. Contactpersoon: Lenchi Lopez, l.lopez@bibliotecanacional.awScroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna y diaranson 08:00-19:00
Diamars, diahuebs y diabierna 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Tin hende aki ta gusta aparenta como un salbado (lesa un Dios), un ‘Don sabe lo todo’ of un ‘Mr. Fixit pa e ‘pober’ Arubianonan, practicando alabes e dicho ‘scucha mi palabranan, pero no mira mi actonan’. Pa algun aña caba, e sociedad Hulandes tin nan stoma yen di ‘graaiers’, cu ta yena nan saco a costo di pueblo, bou pretexto cu nan merece e placa pa nan ‘trabou’.
‘Nederland is de graaicultuur meer dan zat. Al jaren woedt de discussie hoe over er een einde gemaakt kan worden aan het schaamteloze grootverdienen in de top van de publieke sector. Terwijl er nu al jaren achter elkaar bezuinigd wordt op voorzieningen die ons allen treffen..(The Post Online, 7 Februari 2013);
Oud-topman Philips Boonstra zegt zich grote zorgen te maken over de maatschappelijke effecten van toenemende ongelijkheid: ‘Iedere keer dat weer een forse bonus betaald wordt, is dat een stimulans voor onlustgevoelens (Volkskrant, 16 April 2016).
Definicion exacto di un ‘graaicultuur’: ‘Een cultuur waarin inhaligheid en hebzucht een belangrijke rol speelt. Voorbeeld: Door de graaicultuur bij de grote banken is de kredietcrisis ontstaan (www.woorden.org)’.
Awor ta hopi straño cu e Hulandesnan tin nan stoma yen di ‘graaiers’, pero di un forma of otro nos gobierno cu ta, segun gobierno, un bon amigo di Hulanda no sa di esaki y ta parce cu e mes ta promove e cultura di ‘graaien’ aki na Aruba, entre otro door di duna e mesun conseheronan mas pechi pa bisti.
Na diferente ocasion nos a denuncia publicamente cu e no ta bon cu e mesun grupito selecta, ta ocupando tur funcion den e diferente hunto di supervision of conseho di institutonan of empresanan estatal. No solamente esaki ta carece di transparencia, e tambe ta pone e punto di integridad na discusion. No lubida ‘Wiens brood men eet, wiens taal men spreekt’.
E declaracion di e presidente di e conseho di supervision di Colegio Arubano diasabra pasa (Bon Dia, 20 Augustus 2016), a provoca hopi pregunta cerca nos di partido ABO. No solamente e presidente tin varios pechi bisti, e tambe tabata forma parti di e consehonan anterior cu a tuma e decisionnan pa trece 2 rectornan pa Colegio Arubano cu no a resulta. Pues tecnicamente e tambe ta responsabel pa e mal decisionnan aki. Wel, dicon e no a entrega su retiro manera 3 otro miembro y ki garantia pueblo y e mayornan tin cu e no bolbe tuma e mesun tipo di decisionnan malo? Dicon e conseho di supervision ainda no kier splica pueblo y e mayornan cuanto placa a wordo paga na e rector saliente cu su ‘afkoopregeling’? Uzando e asunto di ‘geheimhoudingsclausule’ como argumento, ta nada otro cu un excuus huridico pa sconde cuanto e ‘blunder’ aki a costa y ken ta esunnan responsabel. Di tur forma, esaki ta un muestra di falta di integridad y sinceridad.
Segun e matutino menciona, awendia Colegio Arubano ta wordo yuda pa un experto den maneho di e compania ‘Harmony In Motion’. Si nos memoria ta sirbi nos bon, algun aña pasa e mesun experto tabata forma parti di Aruba Management and Training Institute (AMTI). AMTI a organisa diferente curso di integridad pa ambtenaarnan y riba su recomendacion, tur ambtenaar mester a huramenta pa mustra cu despues di e huramento e lo ta uno integro y honesto. Interesante pa sa si e experto a discuti e programa di integridad y transparencia cu e presidente di e conseho di supervision na otorgamento di e contract na ‘Harmony in Motion’. Na nos humilde opinion, e lo ta un tremendo idea si e ciencia di integridad y transparencia, tambe lo wordo aplica den e conseho di supervision di Colegio Arubano. Asina kisas algun miembro lo compronde cu un mayoria di e pueblo Arubano tambe ta e ‘GRAAICULTUUR ZAT’
Elton Lioe-A-Tjam (ABO): Un mayoria di e pueblo Arubano tambe ta e ‘graaicultuur zat’
Tin hende aki ta gusta aparenta como un salbado (lesa un Dios), un ‘Don sabe lo todo’ of un ‘Mr. Fixit pa e ‘pober’ Arubianonan, practicando alabes e dicho ‘scucha mi palabranan, pero no mira mi actonan’. Pa algun aña caba, e sociedad Hulandes tin nan stoma yen di ‘graaiers’, cu ta yena nan saco a costo di pueblo, bou pretexto cu nan merece e placa pa nan ‘trabou’.


text:
Huidige artikelen
vrijdag 27 november 2015 - Diabierna e seccion di servicio di caha lo cera mas trempan atardi
Tanto na oficina principal na Camacuri y na e oficinanan di gobierno den districto
ORANJESTAD – Departamento di Impuesto ta informa cu diabierna dia 27 di november 2015, e seccion di servicio di caha lo cera mas trempan atardi. Esaki debi na un reunion pa e personal.
Tanto na oficina principal na Camacuri como na e oficinanan di gobierno na San Nicolas, Savaneta, Sta. Cruz y Paradera, lo ta posibel pa haci pago te cu 2’or atardi.
Departamento di Impuesto ta pidi su clientenan pa tuma nota di e cambio di orario menciona pa evita cualkier inconveniencia.
Gerencia di Departamento di Impuesto
26 di november 2015


text:
Cambio den Kiesverordening: argumento, e proceso legislativo y un ‘boycott’ [entrevista]
ArenaPoliti.co a aserca sr. Dangui Oduber pa repasa e proceso legislativo cu a tuma luga te na e momentonan aki, su argumentonan pa e cambio en cuestion y pakico e ta di opinion cu fraccion AVP y presidente di Parlamento sra. Wyatt-Ras a ‘boycotea’ tratamento di e ley aki. Sr. Oduber tambe ta contesta si MEP lo aplica e cambio proponi pa e eleccion venidero, y si e manera di parti restzetels tambe merece un cambio.
Kico ta bo argumentonan/hustificacion pa introduci e cambio aki den nos kiesverordening?
Dangui Oduber: “Mi ta kere cu un miembro di Parlamento mester tin e apoyo di e votado pa e por representa e votado den Parlamento di Aruba. Den mi opinion e unico mecanismo pa midi si un politico tin e apoyo di e votado ta a base di conteo di e votonan cu e politico ricibi y no e posicion (number) cu un lider di partido duna e politico riba un lista politico. Mirando cu mas persona ta participa na eleccion den mi opinion un comparacion ta necesario, pues esun cu tin mas voto personal tin cu bay dilanti y drenta Parlamento.”
Den mi opinion e unico mecanismo pa midi si un politico tin e apoyo di e votado ta a base di conteo di e votonan cu e politico ricibi …”
“Ora un politico sa cu a base di e cantidad di voto cu e ricibi e por drenta Parlamento di Aruba y cu e no ta depende di ningun hende, e por eherce su tarea como Miembro di Parlamento na un forma mas independiente dunando asina tambe mas contenido na articulo III.16, paragrafo 3, di Nos Constitucion, esta cu cada Miembro di Parlamento mester vota segun su propio pensamento (stemmen zonder last).”
Con e proceso legislativo a bay?
Dangui Oduber: “E proceso mes a cuminsa for di December 2016 na momento cu mi persona a dirigi un carta na prome minister di Aruba Mike Eman pa puntre kico ta posicion y pensamento di gobierno di Aruba referente e cambionan cu mi ta proponiendo.
Na prome luga mi a studia nos Constitucion, e Kiesverordening, e Memorie van Toelichting di e Kiesverordening y tambe literatura (Handboeken) riba e tereno aki na Aruba y otro paisnan den Reino y hunto cu mi colega di partido Evelyn Wever-Croes y conseheronan nos a traha un iniciativa di ley pa cambia e Kiesverordening y tambe nos a traha un concept Memorie van Toelichting. E dos documentonan aki ami y colega Evelyn Wever-Croes a entrega cerca Presidente di Parlamento di Aruba riba 28 maart 2017 cu e peticion pa e proceso legislativo cuminsa cana. Mi a entrega tambe un copia na Raad van Advies y Directie Wetgeving en Juridische Zaken.”
“Raad van Advies a revisa e iniciativa di ley y a manda su conseho pa presidente di Parlamento di Aruba riba 10 mei 2017 cu na su turno a comparti esaki cu e miembronan di Parlamento.
Nos a revisa e conseho di Raad van Advies y a base di esaki nos a ahusta e iniciativa di ley y e concept Memorie van Toelichting, cu nos a entrega na Raad van Advies y na Presidente di Parlamento di Aruba.”
Lamentablemente presidente di Parlamento di Aruba a desvia di e sistema usual y riba peticion di un miembro di fraccion di AVP a pidi un conseho di Sociaal-Economische Raad.”
“Despues di esaki nos a puntra presidente di Parlamento di Aruba pa pone un fecha pa e iniciativa di ley wordo trata. Lamentablemente esaki no a tuma luga ya cu un miembro di Parlamento a pidi presidente di Parlamento di Aruba pa pidi un conseho na Sociaal-Economische Raad. Pa medio di un carta Sociaal-Economische Raad a informa Presidente di Parlamento di Aruba riba 28 juli 2017 cu e conseho di Sociaal-Economische Raad a wordo manda pa Minister di Algemene Zaken.”
Pakico bo ta di opinion cu fraccion AVP y/of presidente di Parlamento sra. Mervin Wyatt-Ras a ‘boycotea’ tratamento di e ley aki?
Dangui Oduber: “Ora cu nos a cambia e iniciativa di ley pa cambio di e Kiesverordening y e concept Memorie van Toelichting conforme e conseho di Raad van Advies y nos a adresa tur comentario di Raad van Advies, e iniciativa di ley pa cambio di e Kiesverordening por a wordo trata den Parlamento di Aruba. Lamentablemente presidente di Parlamento di Aruba a desvia di e sistema usual y riba peticion di un miembro di fraccion di AVP a pidi un conseho di Sociaal-Economische Raad.
Fuera cu e procedimiento aki ta inusual, e ta contra e Landsverordening Sociaal-Economische Raad (AB 1987 no. 103), cu ta prescribi den articulo 2, cu Sociaal-Economische Raad ta conseha Gobierno di Aruba riba peticion di un of mas minister y tambe nan por conseha Gobierno riba nan propio iniciativa. Presidente di Parlamento di Aruba mester a informa e miembro di fraccion di AVP cu su peticion pa pidi un conseho di Sociaal-Economische Raad ta contra leynan di Aruba y pone un fecha pa e iniciativa di ley wordo trata. Si Gobierno di Aruba y/of un di su ministernan tawata kier a haya un conseho di Sociaal-Economische Raad, nan mester a puntra esaki. Segun e leynan di Aruba esey no tawata e funcion di presidente di Parlamento di Aruba.
Mirando con esaki a bay ta mustra cu a trata na pospone e votacion di e ley aki pa despues di eleccion pa Parlamento di Aruba.”
Presidente di Parlamento di Aruba mester a informa e miembro di fraccion di AVP cu su peticion pa pidi un conseho di Sociaal-Economische Raad ta contra leynan di Aruba y pone un fecha pa e iniciativa di ley wordo trata.”
MEP lo aplica e concepto di secuencia di voto pa eleccion 2017 a pesar cu e no a bira un ley?
Dangui Oduber: “Nos di MEP ta para tras di e iniciativa aki y nos ta kere den dje. E ta un decision di congreso di partido cu a wordo ratifica den partijraad. Nos no mester firma ningun protocol y ningun gentleman’s agreement pa nos por tene nos mes na dje. Sinembargo e no ta ancra den ley te ainda. Nos di MEP y ami personalmente a keda hopi desapunta cu e ley no a wordo trata ainda.”
Nos no mester firma ningun protocol y ningun gentleman’s agreement pa nos por tene nos mes na dje.”
Bo ta di opinion cu e sistema di parti restzetels tambe mester di un cambio? Pakico si/no?
Dangui Oduber: “Tin hopi opinion y pensamento referente e reparticion di restzetel. Pa haci e cambionan aki e ta rekeri cambionan mas drastico den bo kiesverordening. E regla number 1 di nos kiesverordening ta cu e partido mester por yega na un asiento (kiesdeler) y berdad ta hopi biaha un partido chikito ta yega hopi serca pero toch no ta logra. E reglanan di wega ta cu e partido mester saca asiento prome.
E sistema actual ta traha diferente ya cu ta trata di un sistema di “grootste gemiddelden”. Ta sigur cambionan cu nos mester por pensa riba nan y considera pa haci’e mas democratico posibel.”
Imagen: carta di SER relaciona cu conseho di SER riba e ley di iniciativa di sr. Dangui Oduber pa cambia Kiesverordening
Dangui Oduber: “For di maart 2017 nos a presenta e concepto di ley di iniciativa pa laga e politico cu mas voto drenta parlamento!
Fraccion di AVP a boycotea e tratamento di ley aki promer cu recess usando e argumento cu nan kier conseho di Sociaal Economisch Raad (SER) promer cu trata esaki.
Wel, e CONSEHO ta CLA y pueblo ta pidi presidente di parlamento pa yama e reunion aki promer cu Eleccion!!!”
ArenaPoliti.co tambe a puntra lider di fraccion di AVP, sr. Marlon Sneek, su opinion riba e cambio di secuencia y e posibel necesidad pa cambia e sistema di parti restzetels. Na momento di publicacion di e articulo aki ArenaPoliti.co no a ricibi contesta di sr. Sneek riba e preguntanan ainda. Su contestanan lo wordo publica riba ArenaPoliti.co si nos ricibi nan.
Expresionnan haci den e articulo aki no necesariamente ta refleha opinion di ArenaPoliti.co


text:
TESORONAN DI E PALABRA DI DIOS | SALMO 45-51
Yehova Lo No Rechasá Hende di Kurason Kibrá
David a skirbi Salmo 51 despues ku profeta Natan a reprend’é pa e piká grave ku el a kometé ku Bètsabé. David su konsenshi tabata molesti’é, i humildemente el a konfesá su piká.—2Sa 12:1-14.
Aunke David a peka, e por a drecha su relashon ku Yehova atrobe
51:3, 4, 8-12, 17
Promé ku David a arepentí i konfesá, su konsenshi tabata molesti’é masha hopi mes i e tabata sintié kibrá
E agonia di no tabatin e aprobashon di Dios a pone David sinti komo si fuera tur su wesunan tabata kibrá
David tabatin masha gana pa Yehova pordon’é pa asina e por tabatin un bon relashon atrobe ku Dios i sinti e goso di ántes atrobe
David a roga Yehova pa yud’é haña e deseo di obedes’é den tur kos
E tabatin sigur ku Yehova lo a pordon’é


text:
Ni base militar ta mas importante cu poder regla na 2016
*Ni Guaidó ni Merca por mishi cu posicion strategico Ruso
*Financiadonan Mericano unico adversario contra Rosneft
ORANJESTAD(AAN)– Den e conflicto Venezolano, bista di mundo ta fiha riba e parti militar. Aruba como parti di region di Caribe cu atencion a sigui tur noticia riba base militar y presencia Ruso na Venezuela. Mientrastanto na Aruba parti di e arma mas poderoso di Rusia ta localisa. Informantenan di DIARIO for di 2018 a adverti cu Aruba lo ta parti di e escenario di un crisis mundial debi na e presencia di Citgo. Awor nan ta mustra riba e deliberacionnan cu ta tuma luga y den cual Rusia tin e arma mas poderoso.
Na varios ocasion DIARIO a mustra cu na momento cu Aruba tabata yega na un acuerdo cu Nicolas Maduro, ya e pais tabata entrega e futuro di Citgo na Rusia y na companianan financiero Mericano.
Na momento cu Citgo a bini Aruba, e tabata un compania hipoteca cu a bira un preocupacion grandi pa Merca, debi na e hecho cu casi mita ta borg di Rusia. For di e tempo Merca a realisa e peliger grandi cu Rusia ta haya un poder financiero na Merca.
Informantenan di DIARIO cu a percura pa un cobertura total di Citgo y a entrega Aruba tur informacion riba e realidad di Citgo cu a keda scondi pa basta tempo pa Aruba, awor ta mustra riba e preocupacion mas grandi di Merca den e conflicto na Venezuela.
Cu Guaidó of cu Maduro, Rusia a garantisa su mes e loke a causa preocupacion na Merca for di 2016, cu ta e derecho di Rusia pa na cualkier momento exigi cu placa ta subi mesa pa e haya su pago for di Venezuela y na momento cu e no ricibi su placa, dicidi cu e ta bira doño di e accionnan di Citgo cu e tin como borg.
Manera DIARIO a relata tambe na 2018, Rusia tabata a cuminsa busca informacion for di 2017 si e companianan Mericano cu a percura pa prestamonan na Venezuela conoci como e bononan 2020, tabata interesa pa bende nan interes financiero den Citgo cu Rusia.
Rosneft, e compania di estado di Rusia cu antes tabata e Ministerio di Asuntonan Petrolero di gobierno Ruso, lo a trata di haya e mayoria di accion den Citgo cu ta den man di financiadonan Mericano.
Na mes momento Rosneft tabata yuda Venezuela, percura pa e pagonan na e financiadonan pa evita cu falta di pago di parti di Venezuela por a pone mayoria di e accionnan di Citgo den man di e financiadonan Mericano.
Informantenan ta mustra cu e hecho cu Presidente Interino Juan Guaidó awor tin maneho di Citgo den su man, no ta duna ningun garantia di solucion pa e problema cu ta duna Rusia un arma strategico den e conflicto actual.
Aparentemente den e deliberacionnan cu ta tuma luga, Citgo ta un di e temanan central hunto cu e totalidad di pakete di PDVSA, cu ta un fuente di corupcion investiga na hopi pais.
Na momento cu Rusia por haya mayoria di e accionnan di Citgo, ni Guaido por stroba Rusia pa dicidi kico ta pasa den Citgo.
E poder cu Guaidó tin na e momentonan aki den Citgo, por pasa den man di Rusia si Rusia haya oportunidad di cumpra dos accionnan mas cerca e grupo di financiadonan Mericano.
Merca di su parti mester a tuma y lo tuma mas medida pa evita cu financiadonan Mericano lo por bende nan accionnan cu Rusia.
Na e momentonan aki Citgo ta na diferente forma presente den Cortenan na Merca. E ta parti di e investigacionnan criminal contra regimen Maduro, e ta borg pa pago di un debe di Venezuela na un compania minero y obheto di casonan cu mas compania a pidi pa entama pa nan trata di haya nan placa.
Sinembargo, na e momentonan aki Citgo ta arma strategico di Rusia cu por dicidi cu e ta tuma e accionnan y asina parti di Citgo.
E realidad di Citgo ta hopi complica y for di bista di e Arubiano cu ta sigui puntra si e proyecto ta bini of no.


text:
Komunikado di Prensa “Startconferentie 2016”
Direktiva di Skolnan Katóliko na inisio di kada aña eskolar ta organisá un konferensia pa su personal dosente i no dosente. Dia 8 di ougùstùs 2016 esaki lo tuma lugá pa di 18 aña konsekutivo. Tur aña direktiva ta skohe un tema i basá riba esaki ta indiká puntonan relevante pa su maneho general. Tambe ta indiká aspektonan pa tantu dosente komo no dosente por profeshonalisá ariba.
E aña akí e tema ta: “Teamwork makes the dream work”. E soño di tur esnan ku ta traha riba tur nivel den kuadro di e mishon di direktiva di skolnan Katóliko ta, pa duna guia i kompañá nos muchanan riba nan kaminda pa haña felisidat. Felisidat, basá riba norma i balornan kristian.
Trabou di e trahadó den enseñansa ta noble i ta rekerí fe, amor i speransa pa yega na e felisidat menshoná anteriormente. Diariamente nos dosentenan ta enkontrá bareranan grandi den nan trabou, pero mayoria ta persistí kontra bientu i mareo, pa logra e mishon . E mishon ta: Eduká e mucha pa e bira un siudadano felis i responsabel.
Teamwork makes the dream work. Kada maestro tin su propio talento, kreatividat I konvikshon pa eduká su alumnonan. Pero ta probá ku ora koleganan reinforsá otro ku diversidat di talento i esfuerso, e logronan ta mas mihó.
Durante e konferensia e aña akí lo tin tres diskurso ku karakter di motivashon profeshonal pa inspirá nos koleganan individualmente pero tambe komo miembro di un tim pa realisá e soño.


text:
E TOREN DI VIGILANSIA (EDISHON DI ESTUDIO) Yüni 2018
E edishon akí ta kontené e artíkulonan di estudio pa e periodo di 6 di ougùstùs pa 2 di sèptèmber 2018.
“Mi Reino No Ta Parti di e Mundu Akí”
Kon e echo ku Hesus a keda neutral mester influensiá e manera ku nos ta pensa tokante asuntunan polítiko i sosial?
Laga Nos Tur Ta Uní Meskos ku Yehova i Hesus Ta Uní
Kiko nos por hasi pa kontribuí na union den e pueblo di Dios?
E Por Tabatin e Aprobashon di Dios
E ehèmpel di Roboam, rei di Huda, ta yuda nos komprondé kiko Dios ta ferwagt di kada un di nos.
Usa e Leinan i Prinsipionan di Dios pa Entrená Bo Konsenshi
Dios a duna nos un konsenshi, pero nos mester hasi sigur ku e ta un bon guia pa nos.
“Laga Boso Lus Bria” pa e Gloria di Yehova
Nos mester hasi mas ku djis prediká e bon notisia.
HISTORIA DI BIDA
Mi A Haña Konsuelo den Momentonan Difísil
Edward Bazely a konfrontá problema familiar, oposishon religioso, desepshon i depreshon.
E Poder di un Kumindamentu
Asta un kumindamentu kòrtiku por tin efekto masha positivo.
Bo Ta Kòrda?
Bo por kontestá e siguiente preguntanan basá riba e último edishonnan di E Toren di Vigilansia?


text:
Venezuela mester pone casi un biyon riba mesa como parti di pago y interes riba un prestamo cu PDVSA a haci den pasado y ta vence na 2020. CITGO ta sirbi como garantia cu PDVSA lo paga e debe aki.
Manera DIARIO a anuncia, e situacion di October 2017 a ripiti na October 2018. Mundo tabata en espera di e momento cu Venezuela ta paga.
E hecho cu PDVSA a bay di acuerdo cu CITGO lo ta garantia pa e debe cu e ta aden, ta prueba di e situacion financiero fatal di e compania di estado Venezolano cu no por brinda Aruba siguridad cu ta realisa e rehabilitacion di e refineria na Aruba.
Si CITGO cambia di doño, Aruba no tin contracto pa rehabilitacion mas.
CITGO GARANTIA PA DEBE DI PDVSA
Un bista riba e cantidad di prestamonan cu e compania di estado Venezolano PDVSA a haci, ta duna un indicacion di e situacion financiero di e compania petrolero cu a bira partner di negoshi cu Aruba na 2016.
CITGO, cu ta situa na Merca, ta e baca di lechi di PDVSA cu a dicidi di mara su entrada mas sigur na un pago di un prestamo pa cual CITCO ta garantia.
Ya na 2014 Venezuela a entrega casi mita di CITGO na Rusia como garantia pa e debenan cu e tin na Rusia. Pero e mayoria chikito a keda den man di Venezuela.
Na 2016, e aña cu Aruba tabata hubila pasobra el a cera un acuerdo cu CITGO pa reapertura di e refineria, PDVSA su situacion a bira tan preta, cu e a pone CITGO como garantia pa un prestamo riba mercado di placa, cu ta vence na 2020.
PDVSA a mara su mes na e forma con e lo paga e debe. Cu e no tin placa pa cumpli cu e pago di casi un Biyon na final di October, a keda demostra na 2017 ora na ultimo momento el a dicidi di paga pa no core riesgo cu e ta keda sin CITGO.
E historia a ripiti na 2018 ora ya Aruba a haya prueba cu PDVSA no por honra e acuerdo cu Aruba a firma pa rehabilitacion di e refineria.
CITGO MES CU MAS DI 3 BIYON NA DEBE
Pa sector internacional financiero y di petroleo, hasta si Venezuela paga e debe di PDVSA cu ta mara CITGO como garantia, e peliger cu cualkier momento e ta perde e refineria, ta sigui existi.
Mas importante ta, kico lo pasa cu CITGO si e bira parti di un di e companianan cu Venezuela mester paga.
CITGO mes mester cuminsa paga debenan existente, cu ta ser calcula na mas cu 3 biyon. Si bende e compania of como garantia di PDVSA e pasa pa otro doño, e no ta sali liber di paga henter of parti di e debenan.
Esaki ta encera, cu Aruba no por tene cuenta cu CITGO mes tin basta placa pa inverti den Aruba pasobra esaki no ta berdad. E ta resalta tambe den e hecho cu ta Gobierno Venezolano mester a bay pidi placa pa e prome 100 Miyon cu tabatin mester.
Rosneft, cu por bira un di e doñonan di CITGO si e dicidi cu e ta reclama e compania cu ta garantia pa pago di e loke e mester ricibi di Venezuela, no tin e mayoria pa dicidi kico ta pasa cu CITGO. Rosneft tabatin e garantia aki ora a firma e acuerdo cu Aruba, pero nunca gobierno a anuncia posicion di Rosneft. Ayera a mira con importante CITGO ta pa Rusia.
Tin tambe Crystallex, e compania minero Canades cu a haya permiso pa confisca e mayoria di CITGO. E decision di Hues a ser apela dor di gobierno di Venezuela y mester spera awor riba veredicto.
TRES COMPANIA A CERA REFINERIA DEN PASADO
Aruba lo bay haya un inversionista nobo pa e refineria si CITGO no por ser realisa? Sin duda cualkier compania na mundo lo haci loke gobierno anterior di Aruba no a haci cu ta encera un bon estudio di loke a bira un spada riba cabes di Aruba.
E prome parti di e estudio lo demostra cu tres compania a trata na haci negoshi cu e refineria, pero no a logra y mester a cera porta.
Lago a cay den un ambiente politico den un tempo cu hopi refineria na mundo a cera pa motibo di e crisisnan mundial di petroleo cu a cuminsa for di añanan 70.
Despues Aruba a conoce Coastal y Valero, dos compania conoci na Merca. Nan a haci loke Exxon a haci y a cera e refineria.
E situacion di PDVSA den Caribe, ta haci buskeda di un refineria mas pa Venezuela necesario. Hopi refineria na Venezuela ta den mal estado loke a afecta e exportacion di e pais cu ya tabata den problema.
Venezuela tabatin necesidad di e refineria di Aruba den su situacion actual mas ainda si tene cuenta cu CITGO ta su entrada sigura y di sumo importancia pa Rusia, cu a demostra esaki na 2017 y ayera.
Aruba lo haya otro compania dispuesto pa rehabilita un compania cu ainda no conoce un rapport di inspeccion despues di basta tempo sin actividad como refineria?
Tin hopi pregunta. E unico siguridad cu tin ta encera, cu PDVSA of Venezuela no por entrega Aruba garantia cu e proyecto refineria lo bira realidad.


text:
WILLEMSTAD—E atleta YDK ku ta studiando na Merka i ta miembro di e ekipo di atletismo lokal Trupial/AutoCity ku ta selebrando 30 aña di eksistensia, Marelly Balentina, ta bai disfrutá di un vakashon bon meresí próksimamente.
Esaki despues di un aña eksitoso dediká na su estudio i alabes deporte, unda e ta regresá Kòrsou otro siman ku poder di Dios, ku 3 medaya i tambe 3 título ku el a risibí durante e aña eskolar deportivo ku ta tras di lomba.
Su premionan ku e la logra na optené ta :
1. Medaya di Plata na “Indoor National Championship” den pushamentu di ala di heru.
2. Medaya di Bròns na “Outdoor National Championship” den lansamentu di disko.
3. Medaya di Oro na “Outdoor National Championship” den lansamentu di sper.
4. E premio di “Female MVP Track & Field Athlete 2019”.
5. “Atleta di aña 2019”.
6. Rekonosementu akadémiko pa un GPA di 3.0 òf mas.
Ademas Marelly a marka pouta ku 5 rèkòrt nobo establesé na e Universidat kaminda e ta studiando, ku ta ‘Regent University’ na Virginia Beach, VA.
E rekòrtnan ku e la pone, ta riba e disiplinanan di:
1. Lansamentu di sper 600g
2. Lansamentu di disko 1k
3. Pusha bala di heru 4k (indoor+outdoor)
4. Weight throw 20lb
5. Hammer throw 4k
E último 2 disiplinanan ta kompletamente nobo den Marelly su karera deportivo i ta apénas un par di luna e tin ta praktiká esakinan, unda nan no ta konosí na Kòrsou.
Marelly su historia deportivo a kuminsá na aña 2012 na momentu ku el a partisipá pa promé biaha na weganan deportivo Interinsular di e tempu ei i titulá su mes komo kampion “overall”. Despues di esei el a forma parti di e ekipo di atletismo Trupial/Autocity i a partisipá na vários kompetensia tantu lokal komo riba nivel internashonal, manera entre otro Carifta Games, ODUCC Games i tambe NACAC.
Ta netamente e karera deportivo eksitoso aki, kombiná ku un estudio bon na nivel, a habri porta ku Marelly a risibí un “scholarship” pa kual e ta studiando “Criminal Justice” na Merka.
Keda inspirá awe pa un hóben di apénas 22 aña di edat, kende ketu bai ta mantené bandera di Kòrsou na laira dunando e mihó di dje den kada kompetensia, pero tambe manteniendo su nivel di estudio na haltu.
Deporte Vigilante tambe ta uni na e palabranan di felisitashon pa Marelly Balentina.


text:
Manifiesto entrega na Gobierno
ORANJESTAD (AAN): Diaranzon atardi, miembronan di Sindicato SIMAR como tambe Sindicato SEPPA a acudi cu un grupo basta grandi canando for di Juliana Park te dilanti di Parlamento y tambe Oficina di Gobierno.
Esaki pa haci entrega di un carta di desconfianza na nomber di docentenan rond Aruba, contra Ministro di Enseñanza, Dr. Rudy Lampe.
Manera DIARIO a trece dilanti caba, e problemanan di enseñanza na Aruba ta escalando na forma hamas bisto, y pesey docentenan a dicidi cu ta basta, y hunto cu Sindicato a keda di bay lanza nan voz di protesta tanto dilanti Parlamento y tambe Oficina di Gobierno.
Diaranzon atardi nan a cana for di Juliana Park te direccion di Gobierno.
Dilanti oficina di Parlamento di Aruba, e vice-presidente di Staten, Alan Howell a baha pa ricibi e Manifiesto di e Docentenan.
Dilanti Gobierno, ta vice-Prome Ministro Otmar Oduber a ricibi e manifiesto.
Ademas di Josephine Albertus, uno cu a papia tambe ta Magaly Brito di SEPPA, kende a splica con grandi e malcontento ta reinando den mundo di enseñanza na Aruba. Caminda hopi decision ta wordo tuma sin tene consideracion cu stakeholders. Y a bisa claramente cu nan tin desconfianza awor den Ministro di Enseñanza, Rudy Lampe.
Docentenan ta spera cu Parlamento por tuma tempo pa asina analiza y reflexiona riba e rumbo cu enseñanza ta bayendo. Den ultimo simannan ta hopi grupo a expresa nan preocupacion. Y pesey mes esaki a resulta den un manifiesto y tambe carta di desconfianza. Specificamente a enfoca riba e trato cu docentenan ta hayando di Ministro di Enseñanza.
E lider di SEPPA a expresa kico ta e dolor di e docentenan, y con diferente preocupacion ta andando, den e.o. gruponan di MDC, SPO, y tambe Trai Merdia, aunke pa esey a haya un tiki solucion.
E mensahe ta, cu docentenan y tur esnan cu ta labora den mundo di enseñanza no tin paz y no ta trankil, y no por sigui traha den forma asina.
Ta mobilizando esfuerzonan pa defende derecho di docentenan, enfocando pa suspende decisionnan cu ta perhudicando nos sistema di enseñanza, tambe e docentenan, y tur esnan cu ta traha den sistema di enseñanza.
Na April 2018 caba Parlamento a pone un mocion na Ministro unda mayoria a pidi pa mehora y reforza e.o. e Departamento di MDC. Awe na 2019 e grupo tey ainda cu mesun problema, y envez di a mehora y reforza, a debilita e grupo! “A masacra e grupo aki”.
Pesey docentenan a mustra cu no tin trankilidad, y asina a entrega un mocion di desconfianza contra Ministro di Enseñanza.
A ser mustra tambe na Gobernantenan cu si acaso e Aña Escolar nobo habri y tin mesun problema, e ora lo bay tin mas consecuencia.
Tur cos ta mustra cu haci wega, maniobra robez den un ambito educativo no ta reduci ni regula e extension di calidad di enseñanza, y tampoco ta regla e acceso di diferente grupo social di no reconoce posibilidadnan y tampoco ta garantiza e desaroyo desea. E sistema di educacion di Aruba lo no bira mihor di e forma aki cu Ministro ta haciendo.


text:
Articles/Community support
Posted on Nov 4, 2011
Den e kuadro pa duna un aporte den konsientisashon di nos pueblo, EMCuraçao a skohé pa publiká un newsletter/notisiero ku regularidat.
EMCuraçao, un movementu, a wòrdu lanta netamente pa duna un kontribushon na alsa konsenshi den e Era Nobo aki. Ku Era Nobo nos kier men e era despues di 2012.
Nos tur por tuma nota di e kambio universal ku ta manifestá mundialmente. Kambio semper ta keda inisia ku krisis. Pues nos ta di opinion ku krisis ta un situashon ku semper ta hiba nos na un progreso òf sanashon. Mayoria òf tur biaha mes e ta un progreso pa rekonosé mas profundo balor di nos eksistensia.
Por ehempel, awendia krisis a hiba nos na konsiderá desaroyo duradero/sostenibel.
Nos ta skohé tópikonan ku ta di importansia pa asina ilustrá ku e.o. ora nos apliká EM, mikro-organismo efektivo, den nos bida diario nos por trese un kambio supstansial positivo den nos medio-ambiente, nos hogar i tambe nos salú. Mihó bisá nos por kontribuí na un desaroyo duradero.
Sandovar